title: 2012/606/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza fir-rigward tal-implimentazzjoni tal-baġit tal-Impriża Konġunta Clean Sky għas-sena finanzjarja 2010#Riżoluzzjoni tal-Parlament Ewropew tal- 10 ta’ Mejju 2012 li tinkludi l-kummenti li jagħmlu parti integrali mid-deċiżjoni dwar il-kwittanza fir-rigward tal-implimentazzjoni tal-baġit tal-Impriża Konġunta Clean Sky għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/313

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza fir-rigward tal-implimentazzjoni tal-baġit tal-Impriża Konġunta Clean Sky għas-sena finanzjarja 2010
   (2012/606/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta Clean Sky għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta Clean Sky għas-sena finanzjarja 2010, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06086/2012 — C7-0050/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 71/2008 tal-20 ta’ Diċembru 2007 li jistabbilixxi l-Impriża Konġunta Clean Sky (3), u b’mod partikolari l-Artikolu 11(4) tiegħu,

               —

               wara li kkunsidra r-Regoli Finanzjarji tal-Impriża Konġunta Clean Sky, adottati b’Deċiżjoni tal-Bord Governattiv tagħha fis-7 ta’ Novembru 2008,

               —

               wara li kkunsidra l-Opinjoni Nru 2/2011 dwar ir-Regoli Finanzjarji tal-Impriża Konġunta Clean Sky, maħruġa mill-Qorti tal-Awdituri fit-8 ta’ Frar 2011,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0115/2012),

               1.

               Jagħti l-kwittanza lid-Direttur Eżekuttiv tal-Impriża Konġunta Clean Sky fir-rigward tal-implimentazzjoni tal-baġit tal-Impriża Konġunta għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’ hawn taħt;

               3.

               Jagħti istruzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Impriża Konġunta Clean Sky, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 368, 16.12.2011, p. 8.

      (2)  ĠU L 248, 16.9.2002, p. 1.

      (3)  ĠU L 30, 4.2.2008, p. 1.

      (4)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tal-10 ta’ Mejju 2012
      li tinkludi l-kummenti li jagħmlu parti integrali mid-deċiżjoni dwar il-kwittanza fir-rigward tal-implimentazzjoni tal-baġit tal-Impriża Konġunta Clean Sky għas-sena finanzjarja 2010
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Impriża Konġunta Clean Sky għas-sena finanzjarja 2010,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta Clean Sky għas-sena finanzjarja 2010, flimkien mat-tweġibiet tal-Impriża Konġunta (1),

                  —

                  wara li kkunsidra r-rakkomandazzjoni tal-Kunsill tal-21 ta’ Frar 2012 (06086/2012 — C7-0050/2012),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament tal-Kunsill (KE) Nru 71/2008 tal-20 ta’ Diċembru 2007 li jistabbilixxi l-Impriża Konġunta Clean Sky (3), u b’mod partikolari l-Artikolu 11(4) tiegħu,

                  —

                  wara li kkunsidra r-Regoli Finanzjarji tal-Impriża Konġunta Clean Sky, adottati bid-deċiżjoni tal-Bord Governattiv tagħha fis-7 ta’ Novembru 2008,

                  —

                  wara li kkunsidra l-Opinjoni Nru 2/2011 dwar ir-Regoli Finanzjarji tal-Impriża Konġunta Clean Sky, maħruġa mill-Qorti tal-Awdituri fit-8 ta’ Frar 2011,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

                  —

                  wara li kkunsidra r-Regola 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A7-0115/2012),

                  A.

                  billi l-Impriża Konġunta Clean Sky (“l-Impriża Konġunta”) ġiet stabbilita f’Diċembru 2007 għal perjodu ta’ 10 snin biex taċċellera l-iżvilupp, il-validazzjoni u d-demonstrazzjoni ta’ teknoloġiji nodfa tat-trasport bl-ajru fl-Unjoni bil-għan li jibdew jintużaw mill-aktar fis possibbli,

                  B.

                  billi l-Impriża Konġunta bdiet taħdem awtonomament f’Novembru 2009,

                  C.

                  billi l-Qorti tal-Awdituri tiddikjara li kisbet assigurazzjonijiet raġonevoli li l-kontijiet annwali tal-Impriża Konġunta għas-sena finanzjarja 2010 huma affidabbli u li t-tranżazzjonijiet koperti bihom huma legali u regolari,

                  D.

                  billi l-kontribuzzjoni massima mill-Unjoni għall-Impriża Konġunta għall-10 snin hija EUR 800 000 000, somma li għandha titħallas mill-baġit tas-Seba’ Programm ta’ Qafas għar-Riċerka,

                  E.

                  billi għas-sena finanzjarja 2010 l-baġit tal-Impriża Konġunta kien jammonta għal EUR 168 553 053,

         Il-ġestjoni baġitarja u finanzjarja

                  1.

                  Jinnota li l-istruttura u l-preżentazzjoni tal-baġit tal-Impriża Konġunta għall-2010 la kienu skont ir-rekwiżiti tar-Regolament (KE) Nru 71/2008 li jistabbilha u lanqas skont ir-Regoli Finanzjarji tagħha; ingħata x’jifhem mill-Impriża Konġunta li l-istruttura u l-preżentazzjoni tal-baġit ġew adattati fil-baġit tal-2011; jistieden lill-Qorti tal-Awdituri biex tiżgura lill-awtorità ta’ kwittanza li l-istruttura u l-preżentazzjoni tal-baġit tal-Impriża Konġunta issa huma għalkollox konformi mar-Regolament (KE) Nru 71/2008 u r-Regoli Finanzjarji tagħha;

                  2.

                  Jagħraf li l-baġit finali tal-Impriża Konġunta kien jinkludi EUR 168 000 000 f’approprjazzjonijiet ta’ impenn u EUR 129 000 000 f’approprjazzjonijiet ta’ ħlas;

                  3.

                  Jenfasizza, mill-kontijiet finali, li filwaqt li r-rata ta’ utilizzazzjoni tal-Impriża Konġunta għall-approprjazzjonijiet ta’ impenn kienet 96 %, ir-rata tal-approprjazzjonijiet ta’ ħlas kienet biss 58 %; jinnota bi tħassib li dan jirrifletti d-dewmien sinifikanti fl-implimentazzjoni tal-attivitajiet meta mqabbel mal-pjan inizjali;

                  4.

                  Huwa mħasseb dwar ir-rata baxxa ta’ implimentazzjoni tal-baġit u jiddispjaċih li hemm bilanċ ta’ EUR 53 000 000 fi flus kontanti fi tmiem is-sena, somma li tirrappreżenta 41 % tal-approprjazzjonijiet ta’ ħlas disponibbli għall-2010;

         Is-sistemi ta’ kontroll intern

                  5.

                  Jinnota mill-Qorti tal-Awdituri li l-Impriża Konġunta għadha ma implimentatx għalkollox is-sistemi tagħha ta’ kontroll intern u ta’ informazzjoni finanzjarja matul l-2010, u li għad jeħtieġ isir aktar xogħol fuq il-proċeduri ta’ kontroll ex ante mħaddma għall-validazzjoni tal-klejms tal-ispejjeż; iħeġġeġ lill-Impriża Konġunta biex timplimenta l-miżuri meħtieġa sabiex tiffinalizzza s-sistemi tagħha ta’ kontroll intern u ta’ informazzjoni finanzjarja;

                  6.

                  Jagħraf mir-Rapport Annwali 2010 dwar l-Attività (RAA) li l-Impriża Konġunta ħolqot lista ta’ verifika għad-Dimostraturi tat-Teknoloġija Integrata biex itejbu l-kwalità tal-klejms tal-ispejjeż imressqa u jiċċaraw il-ħtiġijiet ta’ rappurtar għal ċerti aspetti tal-klejms;

                  7.

                  Jagħraf li l-Impriża Konġunta rrifjutat klejms tal-ispejjeż f’każijiet fejn membru jew assoċjat ma ppreżentax iċ-ċertifikat ta’ awditu meħtieġ skont it-termini ta’ referenza tal-ftehimiet tal-għoti; jinnota, b’mod partikolari, mill-Kontijiet Finali li, fl-2010, l-Impriża Konġunta vvalidat klejms tal-ispejjeż imressqa mill-Membri għat-twettiq ta’ proġetti fl-2008 u l-2009, u li l-valutazzjoni tal-eliġibbiltà ta’ ċerti spejjeż kellha r-riżultat li madwar 11 % tal-ispejjeż ġew rifjutati; jinnota b’sodisfazzjon li l-Impriża Konġunta rkuprat il-prefinanzjament li kien tħallas żejjed;

                  8.

                  Jinnota li l-Qorti tal-Awdituri ddikjarat li, hija u tivvalida l-klejms tal-ispejjeż, f’erba’ każijijet l-Impriża Konġunta ma qisitx eċċezzjonijiet inklużi fiċ-ċertifikati tal-awditu; jitlob għalhekk lill-Impriża Konġunta tqis dovutement l-eċċezzjonijiet inklużi fiċ-ċertifikati tal-awditu meta tkun qed tivvalida l-klejms tal-ispejjeż sottostanti;

                  9.

                  Jistabbilixxi mir-RAA li l-Impriża Konġunta żviluppat strateġija ta’ awditu ex post li ġiet adottata f’Diċembru 2010; jitlob lill-Impriża Konġunta biex tinforma lill-awtorità ta’ kwittanza dwar il-livell ta’ implimentazzjoni tal-istrateġija u dwar ir-riżultati milħuqa; jitlob lill-Qorti tal-Awdituri, barra minn hekk, biex tevalwa l-istrateġija u tinforma lill-awtorità ta’ kwittanza dwar il-konklużjonijiet tagħha;

                  10.

                  Jagħraf mir-RAA li l-Impriża Konġunta, flimkien mal-Impriża Konġunta tal-Inizjattiva tal-Mediċini Innovattivi u l-Impriża Konġunta taċ-Ċelloli tal-Fjuwil u l-Idroġenu, varat il-proċedura ta’ akkwist għal servizzi ta’ awditu ex post minn ditti esterni; jinnota li l-ewwel awditi ex post se jsiru fit-tieni tliet xhur tal-2011 wara l-iffirmar tal-kuntratti mal-offerenti magħżula;

                  11.

                  Jinnota li l-Qorti tal-Awdituri sabet li l-Impriża Konġunta għandha livell adegwat ta’ governanza u ta’ prattika tal-IT skont id-daqs u l-missjoni tagħha; jenfasizza, madankollu, li għadhom lura l-formalizzazzjoni tal-politiki u l-proċeduri fiċ-ċiklu tal-ippjanar strateġiku u l-monitoraġġ tal-IT, il-politiki u r-regoli tas-sigurtà, il-ġestjoni tar-riskji tal-IT u l-Pjan tal-Kontinwazzjoni tal-Attività u l-Pjan ta’ Rkupru; jistieden lill-Impriża Konġunta biex tagħmel tajjeb għas-sitwazzjoni u tipprovdi lill-awtorità ta’ kwittanza rapport aġġornat dwar dan;

                  12.

                  Jieħu nota li l-Uffiċjal tal-Kontabilità tal-Impriża Konġunta vvalida s-sistemi finanzjarji u ta’ kontabilità (ABAC u SAP); jinnota, madankollu, li l-proċessi ta’ attività sottostanti ma ġewx ivvalidati, b’mod partikolari s-sistema li tipprovdu informazzjoni finanzjarja dwar il-validazzjoni tal-klejms tal-ispejjeż; jistieden lill-Impriża Konġunta biex tagħmel tajjeb għas-sitwazzjoni u tipprovdi lill-awtorità ta’ kwittanza rapport aġġornat dwar dan;

                  13.

                  Jilqa’ l-fatt li l-Impriża Konġunta adottat pjan strateġiku komprensiv dwar il-verifika interna għall-perjodu 2010-2012; jiddispjaċih, madankollu, li wħud mill-proċessi ewlenin, bħalma huma l-validazzjoni tal-klejms tal-ispejjeż u l-awditi ex post, mhumiex maħsubin li jinbdew qabel l-2011;

         Is-Sejħa għal Proposti u n-Negozjati dwar il-Proġetti

                  14.

                  Jinnota mill-Impriża Konġunta li varat ħames Sejħiet fl-2010; jirrimarka li l-istatistika marbuta ma’ dawn is-Sejħiet, li kellha tkun inkluża fl-Anness 6, hija nieqsa mir-RAA; iħeġġeġ lill-Impriża Konġunta biex tippubblika din l-istatistika;

                  15.

                  Jagħraf mir-RAA li l-Impriża Konġunta fl-2010 stiednet lil tliet osservaturi differenti biex tiżgura t-trasparenza fil-proċess ta’ evalwazzjoni; jinnota mill-Impriża Konġunta li kull wieħed minnhom kellu aċċess sħiħ għall-istadji kollha tal-evalwazzjoni kif ukoll għal laqgħat ta’ kunsens;

                  16.

                  Jitlob lill-Impriża Konġunta tinforma lill-awtorità ta’ kwittanza dwar il-mekkaniżmi ta’ verifika li timplimenta biex tiżgura l-indipendenza sħiħa tal-esperti u l-osservaturi u b’hekk ittaffi r-riskji ta’ kunflitti ta’ interess tul l-evalwazzjoni tal-offerti mixħuta;

                  17.

                  Jenfasiżża li l-Impriża Konġunta fir-RAA tagħha semmiet li r-rapporti ta’ evalwazzjoni tal-osservaturi kienu disponibbli mis-sit tal-Internet tagħha; jiddispjaċih, madankollu, li dan mhuwiex il-każ, u għalhekk jitlob lill-Impriża Konġunta biex tippublika dawn ir-rapporti minnufih;

         Il-Protezzjoni tal-Proprjetà Intellettwali

                  18.

                  Jirrimarka li, sa tmiem l-2010, l-Impriża Konġunta kienet għadha ma kkompletatx il-proċeduri interni biex tissorvelja l-applikazzjoni tad-dispożizzjonijiet inklużi fil-ftehimiet dwar il-konsorzji u l-għoti rigward il-protezzjoni, l-użu u t-tixrid ta’ riżultati tar-riċerka;

         Il-Prestazzjoni

                  19.

                  Jinnota li l-ewwel evalwazzjoni interim tal-Kummissjoni dwar l-Impriża Konġunta saret fi tmiem l-2010; jagħraf li l-evalwazzjoni interim identifikat id-dgħufijiet li ġejjin:

                              —

                              il-kumulu ta’ dewmien sinifikanti, meta mqabbel mal-pjanijiet inizjali, minħabba diffikultajiet fl-istabbiliment tal-proċeduri u r-regoli interni tal-Impriża Konġunta, kif ukoll fil-bini tal-ekwipaġġi;

                              —

                              dewmien ta’ natura teknika identifikat mill-pjan ta’ ħidma “minn isfel ‘il fuq” f’Ġunju 2010;

                              —

                              in-nuqqas ta’ tħejjija, sew fil-livell amministrattiv kif ukoll f’dak tekniku, meta nbdiet l-Impriża Konġunta;

                  20.

                  Josserva li l-ewwel evalwazzjoi interim fasslet lista ta’ 34 rakkomandazzjoni lill-Impriża Konġunta u lista’ ta’ 8 rakkomandazzjonijiet lill-Bord ta’ Tmexxija tagħha; jitlob lill-Impriża Konġunta tinforma lill-awtorita ta’ kwittanza dwar il-miżuri mdaħħla wara r-riżultati ta’ din l-ewwel evalwazzjoni interim;

         L-Awditu Intern

                  21.

                  Jieħu nota li r-regoli finanzjarji tal-impriża Konġunta għadhom ma ġewx emendati biex jinkludu dispożizzjoni li tirreferi għas-setgħat tal-awditur intern tal-Kummissjoni rigward il-baġit ġenerali fl-intier tiegħu;

                  22.

                  Jinnota, madankollu, li l-Kummissjoni u l-Impriża Konġunta ħadu passi biex jiżguraw li jkunu definiti biċ-ċar ir-rwoli operazzjonali rispettivi tas-Servizz tal-Awditjar Intern tal-Kummissjoni u tal-funzjoni tal-awditjar intern tal-Impriża Konġunta.

         In-nuqqas ta’ ftehim ta’ Stat Ospitanti

                  23.

                  Itenni li l-Impriża Konġunta għandha tikkonkludi malajr ftehim ospitanti mal-Belġju dwar l-uffiċċji, il-privileġġi, l-immunitajiet u appoġġ ieħor li l-Belġju għandu jipprovdi lill-Impriża Konġunta kif jistipula r-Regolament (KE) Nru 71/2008 li jistabbiliha;. jieħu nota tat-tweġiba tal-Impriża Konġunta li abbozz tal-ftehim ta’ Stat Ospitanti tressaq għall-approvazzjoni tal-Gvern Belġjan.

         Kummenti orizzontali dwar l-Impriżi Konġunti

                  24.

                  Jenfasiżża li, sal-lum, il-Kummisjsoni stabbiliet seba’ Impriżi Konġunti skont l-Artikolu 187 tat-Trattat dwar il-Funzjonament tal-Unjoni Ewropea; jinnota li sitt Impriżi konġunti (IMI, ARTEMIS, ENIAC, CLEAN SKY, FCH u ITER-F4E) huma fl-arja ta’ riċerka koperta mid-DĠ RTD u INFSO, filwaqt li waħda għandha l-inkariku li tiżviluppa sistema ġdida tal-ġestjoni tat-traffiku tal-ajru (SESAR) fil-qasam tat-trasport, u li l-attivitajiet tagħha huma sorveljati mid-DĠ MOVE;

                  25.

                  Jinnota li r-riżorsi totali indikattivi meqjusa neċessarji għall-Impriżi Konġunti kemm idumu jeżistu jammontaw għal EUR 21 793 000 000;

                  26.

                  Jinnota li l-kontribuzzjoni totali tal-Unjoni meqjusa neċessarja għall-Impriżi Konġunti kemm idumu jeżistu tammonta għal EUR 11 489 000 000;

                  27.

                  Jinnota li, għas-sena finanzjarja 2010, il-kontribuzzjoni kumplessiva tal-Unjoni għall-baġit tal-Impriżi Konġunti laħqet EUR 505 000 000;

                  28.

                  Jitlob lill-Kummissjoni biex tagħti lill-awtorità ta’ kwittanza kull sena informazzjoni konsolidata dwar l-ammont totali tal-finanzjament annwali għal kull Impriża Konġunta li jkun sar mill-baġit ġenerali tal-Unjoni, biex tiżgura t-trasparenza u ċ-ċarezza dwar l-użu tal-fondi tal-Unjoni u biex terġa’ tikseb il-fiduċja taċ-ċittadini Ewropej li jħallsu t-taxxi;

                  29.

                  Jilqa’ l-inizjattiva tal-ARTEMIS li fir-RAA tagħha tinkludi informazzjoni dwar il-monitoraġġ u r-rieżami tal-proġetti li jinsabu għaddejjin; jemmen li din hija prattika li għandhom jimxu fuqha l-Impriżi Konġunti l-oħra;

                  30.

                  Ifakkar li l-Impriżi konġunti huma sħubijiet bejn il-pubbliku u l-privat u li, b’konsegwenza ta’ dan, l-interessi tas-settur pubbliku u ta’ dak privat huma magħġuna flimkien; huwa ta-fehma li, fiċ-ċirkustanzi, il-possibbiltà ta’ kunflitti ta’ interess m’għandhiex tiġi skartata, imma għandha tiġi indirizzata sewwa; jistieden għalhekk lill-Impriżi Konġunti jinfurmaw lill-awtorità ta’ kwittanza dwar il-mekkaniżmi ta’ verifika li hemm fl-istrutturi rispettivi tagħhom, biex ikun jista’ jkun hemm ġestjoni tajba u prevenzjoni ta’ kunflitti ta’ interessi;

                  31.

                  Jinnota li, bl-eċċezzjoni notevoli tal-Impriża Konġunta għall-Proġett ITER u l-Iżvilupp tal-Enerġija mill-Fużjoni, l-Impriżi Konġunti huma strutturi relattivament żgħar u ġeografikament ikkonċentrati; jemmen għalhekk li għandhom jiġmgħu r-riżorsi tagħhom kull fejn dan ikun possibbli;

                  32.

                  Jistieden lill-Qorti tal-Awdituri tipprovdi lill-awtorità ta’ kwittanza azzjonijiet ta’ segwitu għall-kummenti li għamlet għal kull waħda mill-Impriżi Konġunti fir-rapport rispettiv dwar il-kontijiet finali għas-sena finanzjarja 2011;

                  33.

                  Jistieden lill-Qorti tal-Awdituri biex, fi żmien raġonevoli, tipprovdirapport speċjali lill-Parlament dwar il-valur miżjud tal-istabbiliment tal-Impriżi Konġunti għat-twettiq effiċjenti tal-programmi ta’ riċerka, żvilupp teknoloġiku u dimostrazzjoni tal-Unjoni; jirrimarka wkoll li l-istess rapport għandu jinkludi valutazzjoni tal-effikaċja tal-istabbiliment tal-Impriżi Konġunti.

         (1)  ĠU C 368, 16.12.2011, p. 8.

         (2)  ĠU L 248, 16.9.2002, p. 1.

         (3)  ĠU L 30, 4.2.2008, p. 1.

         (4)  ĠU L 357, 31.12.2002, p. 72.


title: 2013/604/UE: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit tal-Eurojust għas-sena finanzjarja 2011#Riżoluzzjoni tal-Parlament Ewropew tas- 17 ta’ April 2013 li tinkludi osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Eurojust għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/308

         DEĊIŻJONI TAL-PARLAMENT EWROPEW
   tas-17 ta’ April 2013
   dwar il-kwittanza għall-implimentazzjoni tal-baġit tal-Eurojust għas-sena finanzjarja 2011
   (2013/604/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Eurojust għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Eurojust għas-sena finanzjarja 2011, flimkien mat-tweġibiet tal-Eurojust (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 — C7–0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra d-Deċiżjoni tal-Kunsill 2002/187/ĠAI tat-28 ta’ Frar 2002 li tistabbilixxi Eurojust bil-għan li tiġi msaħħa l-ġlieda kontra l-kriminalità serja (4), u b’mod partikolari l-Artikolu 36 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju qafas għall-korpi msemmijin fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Procedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0072/2013),

               1.

               Jagħti l-kwittanza lid-Direttur Amministrattiv tal-Eurojust għall-implimentazzjoni tal-baġit tal-Eurojust għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu sabiex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Amministrattiv tal-Eurojust, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 180.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 63, 6.3.2002, p. 1.

      (5)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tas-17 ta’ April 2013
      li tinkludi osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Eurojust għas-sena finanzjarja 2011
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Eurojust għas-sena finanzjarja 2011,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Eurojust għas-sena finanzjarja 2011, flimkien mat-tweġibiet tal-Eurojust (1),

                  —

                  wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 — C7–0041/2013),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra d-Deċiżjoni tal-Kunsill 2002/187/ĠAI tat-28 ta’ Frar 2002 li tistabbilixxi Eurojust bil-għan li tiġi msaħħa l-ġlieda kontra l-kriminalità serja (4), u b’mod partikolari l-Artikolu 36 tagħha,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju qafas għall-korpi msemmijin fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Procedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0072/2013),

                  A.

                  billi l-Eurojust, li tinsab fl-Aja, ġiet imwaqqfa permezz tad-Deċiżjoni tal-Kunsill 2002/187/ĠAI,

                  B.

                  billi l-Qorti tal-Awdituri stqarret li kisbet assigurazzjonijiet raġonevoli li l-kontijiet annwali tal-Eurojust għas-sena finanzjarja 2011 huma affidabbli u li l-tranżazzjonijiet sottostanti huma legali u regolari,

                  C.

                  billi fl-10 Mejju 2012, il-Parlament ta l-kwittanza lid-Direttur Amministrattiv tal-Eurojust għall-implimentazzjoni tal-baġit tal-Eurojust għas-sena finanzjarja 2010 (6), u billi fir-riżoluzzjoni tiegħu li takkumpanja d-deċiżjoni ta’ kwittanza, fost affarijiet oħra:

                              —

                              talab lill-Eurojust tinforma lill-awtorità tal-kwittanza dwar il-passi meħuda biex jiġi evitat ir-riport tal-approprjazzjonijiet;

                              —

                              esprima tħassib dwar il-fatt li l-Qorti tal-Awdituri kienet għal darba oħra nnutat nuqqasijiet fl-ippjanar u fl-implimentazzjoni tal-proċeduri ta’ reklutaġġ; innota b’mod partikolari li l-livell ta’ pożizzjonijiet vakanti (13 %) kien għadu għoli wisq, għalkemm inqas milli kien fl-2009 (24 %) u fl-2008 (28 %);

                              —

                              talab lill-Eurojust tistabbilixxi pjan strateġiku multiannwali għall-IT kemm għall-attivitajiet operattivi kif ukoll għal dawk ta’ appoġġ;

                              —

                              ħeġġeġ lill-Eurojust tindirizza b’mod adegwat ir-rakkomandazzjonijiet maħruġa mis-Servizz tal-Awditjar Intern (IAS) u tinforma lill-awtorità tal-kwittanza dwar il-miżuri meħuda f’dan ir-rigward;

                  D.

                  billi l-baġit tal-Eurojust għas-sena finanzjarja 2011 kien ta’ EUR 31 357 900,47 meta mqabbel ma’ EUR 32 241 523,92 fl-2010, somma li tirrappreżenta tnaqqis ta’ 2,91 %;

                  E.

                  billi l-kontribuzzjoni tal-Unjoni għall-baġit tal-Eurojust għall-2011 kienet tammonta għal EUR 31 333 740, meta mqabbla ma’ EUR 30 163 220 fl-2010, somma li tirrappreżenta żieda ta’ 5,20 %,

                  F.

                  billi l-bilanċ tal-kont tal-eżitu għall-Eurojust fl-2011 kien pożittiv, b’ammont totali ta’ EUR 2 496 985,21,

         Il-ġestjoni baġitarja u finanzjarja

                  1.

                  Jirrikonoxxi mill-kontijiet annwali tal-2011 li l-Eurojust irċeviet baġit ta’ EUR 31 733 740 mill-baġit ġenerali tal-Unjoni, li minnu ġew inkassati EUR 31 333 740; jinnota wkoll li l-baġit kien magħmul minn approprjazzjonijiet mhux differenzjati;

                  2.

                  Jinnota li fl-2011, il-Eurojust impenjat 93 %, 99 % u 96 % tal-approprjazzjonijiet riċevuti fil-qafas tat-Titolu I (nefqa relatata mal-persunal), it-Titolu II (nefqa amministrattiva) u t-Titolu III (nefqa operazzjonali) rispettivament; josserva li f’termini ta’ approprjazzjonijiet imħallsa, ir-rata ta’ eżekuzzjoni tal-Eurojust hija ta’ 90 % fil-qafas tat-Titolu I, 78 % fil-qafas tat-Titolu II u 58 % fil-qafas tat-Titolu III u għalhekk jitlob lill-Eurojust timplimenta miżuri speċifiċi biex ittejjeb il-proċedura baġitarja tagħha u r-rata tal-eżekuzzjoni tal-pagamenti tagħha; jinnota wkoll li ġie pproċessat ammont totali ta’ 7 300 tranżazzjoni (impenji u pagamenti);

                  3.

                  Jistabbilixxi mill-kontijiet annwali li fl-2010 l-Eurojust ingħatat EUR 2 159 000 mill-Kummissjoni għall-parteċipazzjoni tagħha fi programmi ta’ ġustizzja kriminali (skwadri ta’ investigazzjoni konġunti); jistabbilixxi wkoll li fl-2011 ma rċeviet l-ebda għotja;

         Segwitu għar-rakkomandazzjonijiet tal-kwittanza għall-2010

                  4.

                  Jiddispjaċih li l-Eurojust ma tatx lill-awtorità tal-kwittanza rapport bil-miżuri adottati u implimentati b’segwitu għar-rakkomandazzjonijiet tal-awtorità tal-kwittanza għall-2010, kif jirrikjedi l-Artikolu 96(2) tar-Regolament Finanzjarju Qafas; iħeġġeġ lill-Eurojust tibgħat rapport mill-aktar fis sabiex tippermetti lill-awtorità tal-kwittanza tevalwa jekk sarx progress;

                  5.

                  Jitlob lill-Eurojust tipprovdi r-rapport mitlub mill-Artikolu 96(2) tar-Regolament Finanzjarju Qafas b’rabta mal-proċedura tal-kwittanza għall-2011 fi żmien debitu għall-proċedura tal-kwittanza;

         Ir-riporti ta’ approprjazzjonijiet

                  6.

                  Jirrikonoxxi mir-rapport tal-Qorti tal-Awdituri li l-approprjazzjonijet ta’ pagament li jammontaw għal EUR 6 448 762 kienu ġew riportati mill-2010 għall-2011; jinnota wkoll li mill-ammont li ġie riportat, EUR 1,3 miljun kellhom jiġu kkanċellati fl-2011; ifakkar li l-Qorti tal-Awdituri enfasizzat fir-rapport tagħha għas-sena finanzjarja 2010 li livell hekk għoli ta’ riport huwa eċċessiv;

                  7.

                  Jistabbilixxi mir-rapport tal-Qorti tal-Awdituri li l-approprjazzjonijiet ta’ pagament li jammontaw għal EUR 5 187 289 (16 % tal-approprjazzjonijiet totali ta’ pagament) ġew riportati għall-2012 u li minn dan l-ammont, EUR 3,1 miljun huma relatati mat-Titolu III (nefqa operazzjonali) u jirrappreżentaw 39 % tal-approprjazzjonijiet ta’ pagament tat-Titolu III; jitlob lill-Eurojust tinforma lill-awtorità tal-kwittanza bl-azzjonijiet meħuda sabiex tindirizza dan in-nuqqas peress li dan il-livell huwa eċċessiv u jmur kontra l-prinċipju ta’ annwalità;

                  8.

                  Jinnota li l-baġit għalt-Titolu I żdied b’7 % mill-2010 ‘l hawn, u dan jirrifletti ż-żieda fl-ispejjeż tal-persunal u spejjeż relatati;

                  9.

                  Jinnota li kważi 99 % tal-fondi ġew impenjati fil-qafas tat-Titolu II (nefqa amministrattiva) fl-2011; jinnota wkoll li r-rata tal-eżekuzzjoni tal-pagamenti kienet ta’ 78 %, meta mqabbla ma’ 72 % fl-2010;

                  10.

                  Jirrikonoxxi li kważi 96 % tal-fondi ġew impenjati fil-qafas tat-Titolu III fl-2011, filwaqt li r-rata tal-eżekuzzjoni tal-pagamenti kienet ta’ 58 % fl-2011, meta mqabbla ma’ 59 % fl-2010; jitlob lill-Eurojust tinforma lill-awtorità tal-kwittanza bl-azzjonijiet meħuda sabiex tindirizza dan in-nuqqas peress li dan il-livell baxx ta’ eżekuzzjoni jindika diffikultajiet fl-ippjanar jew l-implimentazzjoni tal-attivitajiet tal-Eurojust;

         Is-sistema kontabilistika

                  11.

                  Jinnota mill-kontijiet annwali li fl-2011, il-Eurojust użat is-sistema finanzjarja ta’ kontabilità bbażata fuq id-dovuti, is-sistema kontabilistika użata mill-Kummissjoni għall-kontabilità baġitarja; jinnota wkoll li l-informazzjoni baġitarja hija integrata f’sistema waħda li għandha l-SAP bħala back-end għall-parti kontabilistika;

         It-trasferimenti

                  12.

                  Jirrikonoxxi mill-kontijiet annwali li b’kollox kien hemm 12-il trasferiment baġitarju matul l-2011;

         Il-bini

                  13.

                  Jinnota mir-Rapport Annwali tal-Attività (AAR) tal-Eurojust tal-2011 li ntlaħaq ftehim mal-Pajjiżi l-Baxxi, bħala l-Istat Membru ospitanti, għall-bini l-ġdid għall-Eurojust fl-2015 permezz ta’ Ftehim ta’ Kooperazzjoni bid-data tat-30 ta’ Ġunju 2011 u mal-istituzzjonijiet tal-Unjoni rigward l-implikazzjonijiet baġitarji;

         Il-proċeduri ta’ reklutaġġ

                  14.

                  Jinnota l-fatt li l-Qorti tal-Awdituri għal darba oħra osservat nuqqasijiet fl-implimentazzjoni tal-proċeduri ta’ reklutaġġ; għaldaqstant, jitlob lill-Eurojust tistabbilixxi pjan ta’ azzjoni komprensiv għar-reklutaġġ li jirrispetta l-opportunitajiet indaqs għall-kandidati kollha, tnaqqas b’mod sinifikanti r-rata ta’ pożizzjonijiet vakanti u tinforma lill-awtorità tal-kwittanza dwar l-azzjonijiet meħuda; iqis li wħud mid-dispożizzjonijiet tar-Regolamenti tal-Persunal jistgħu jkunu ta’ piż amministrattiv konsiderevoli; għalhekk, iħeġġeġ lill-Kummissjoni tippermetti ċertu livell ta’ simplifikazzjoni skont l-Artikolu 110 tar-Regolamenti tal-Persunal fir-rigward tal-aġenziji;

                  15.

                  Jirrikonoxxi mill-AAR li n-numru ta’ persuni li kienu jaħdmu fil-Eurojust fl-2011 kien ta’ 269, kif ġej:

                              —

                              42 kienu prosekuturi, imħallfin jew uffiċjali tal-pulizija ta’ kompetenza ekwivalenti ssekondati mill-Istati Membri, megħjuna minn 15-il espert nazzjonali sekondat (SNE) fl-uffiċċji nazzjonali;

                              —

                              210 persuna kienu impjegati skont ir-Regolamenti tal-Persunal, megħjuna minn żewġ SNEs fl-amministrazzjoni;

         Il-prestazzjoni

                  16.

                  Jinnota li n-numru ta’ każijiet fejn l-Istati Membri talbu l-għajnuna tal-Eurojust fil-ġlieda kontra l-kriminalità transkonfinali serja żdied minn 1 421 fl-2010 għal 1 441 fl-2011; jirrikonoxxi b’mod partikolari li ġew reġistrati 218-il każ ta’ frodi fl-2011 u li n-numru ta’ laqgħat ta’ koordinament dwar frodi żdied minn 17 fl-2010 għal 58 fl-2011; jilqa’ l-fatt li fl-istess sena, il-Eurojust, flimkien mat-Tim tar-Reati Ekonomiċi, iffinalizzat proġett strateġiku dwar it-tisħiħ tal-iskambju ta’ informazzjoni u ta’ għajnuna legali reċiproka bejn l-awtoritajiet ġudizzjarji tal-Istati Membri fil-qasam tal-frodi tal-VAT;

                  17.

                  Jinnota li ġew reġistrati 26 każ ta’ korruzzjoni fl-2011 kontra 31 fl-2010; jenfasizza li n-numru ta’ laqgħat ta’ koordinament żdied minn 11 fl-2010 għal 19 fl-2011; jilqa’ l-fatt li fl-istess sena, skwadra ta’ investigazzjoni konġunta dwar il-korruzzjoni kiseb riżultati pożittivi meta impriża ta’ Stat Membru għamlet ħlas ta’ madwar EUR 3 000 000 wara każ ta’ korruzzjoni transkonfinali ta’ natura globali;

                  18.

                  Jinnota li l-Qorti tal-Awdituri reġgħet irrimarkat dwar il-ħtieġa li d-definizzjoni tar-rwoli u r-responsabbiltajiet rispettivi bejn id-Direttur u l-Kulleġġ tal-Eurojust terġa’ tiġi kkunsidrata; iħabbar l-intenzjoni tiegħu li jikkunsidra din il-kwistjoni fir-reviżjoni li jmiss tad-Deċiżjoni tal-Kunsill 2002/187/ĠAI li tirregola lill-Eurojust;

                  19.

                  Jirrikonoxxi li ġie ffirmat ftehim ta’ kooperazzjoni mal-Istat Ospitanti fir-rigward tal-bini l-ġdid tal-Eurojust mill-2015 ‘il quddiem;

                  20.

                  Jirreferi, fir-rigward tal-osservazzjonijiet l-oħra li jakkumpanjaw din id-Deċiżjoni ta’ kwittanza, li huma ta’ natura orizzontali, għar-riżoluzzjoni tiegħu tas-17 ta’ April 2013 (7) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 388, 15.12.2012, p. 180.

         (2)  ĠU L 248, 16.9.2002, p. 1.

         (3)  ĠU L 298, 26.10.2012, p. 1.

         (4)  ĠU L 63, 6.3.2002, p. 1.

         (5)  ĠU L 357, 31.12.2002, p. 72.

         (6)  ĠU L 286, 17.10.2012, p. 267.

         (7)  Testi adottati, P7_TA(2013)0134 (Ara paġna 374 ta' dan il-Ġurnal Uffiċjali).


title: 2012/610/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza fir-rigward tal-implimentazzjoni tal-baġit tal-Impriża Konġunta FCH għas-sena finanzjarja 2010#Riżoluzzjoni tal-Parlament Ewropew tal- 10 ta’ Mejju 2012 li tinkludi l-kummenti li jagħmlu parti integrali mid-Deċiżjoni tiegħu dwar il-kwittanza fir-rigward tal-implimentazzjoni tal-baġit tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/328

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza fir-rigward tal-implimentazzjoni tal-baġit tal-Impriża Konġunta FCH għas-sena finanzjarja 2010
   (2012/610/UE)
   IL-PARLAMENT EWROPEW,

               —

               wara li kkunsidra l-kontijiet annwali finali tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2010, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06086/2012 — C7-0050/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 521/2008 tat-30 ta’ Mejju 2008 li jistabbilixxi Impriża Konġunta taċ-Ċelloli tal-Fjuwil u l-Idroġenu (3),

               —

               wara li kkunsidra r-Regolament tal-Kunsill (UE) Nru 1183/2011 tal-14 ta’ Novembru 2011 li jemenda r-Regolament (KE) Nru 521/2008 li jistabbilixxi Impriża Konġunta taċ-Ċelloli tal-Fjuwil u l-Idroġenu (4),

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0110/2012),

               1.

               Jagħti l-kwittanza lid-Direttur Eżekuttiv tal-Impriża Konġunta taċ-Ċelloli tal-Fjuwil u l-Idroġenu fir-rigward tal-implimentazzjoni tal-baġit tal-Impriża Konġunta għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn isfel;

               3.

               Jagħti istruzzjonijiet lill-President tiegħu sabiex jgħaddi din id-Deċiżjoni, kif ukoll ir-riżoluzzjoni li hija parti integrali minnha, lid-direttur tal-Impriża Konġunta taċ-Ċelloli tal-Fjuwil u l-Idroġenu, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 368, 16.12.2011, p. 40.

      (2)  ĠU L 248, 16.9.2002, p. 1.

      (3)  ĠU L 153, 12.6.2008, p. 1.

      (4)  ĠU L 302, 19.11.2011, p. 3.

      (5)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tal-10 ta’ Mejju 2012
      li tinkludi l-kummenti li jagħmlu parti integrali mid-Deċiżjoni tiegħu dwar il-kwittanza fir-rigward tal-implimentazzjoni tal-baġit tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2010
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2010,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta FCH għas-sena finanzjarja 2010, flimkien mat-tweġibiet tal-Impriża Konġunta (1),

                  —

                  wara li kkunsidra r-rakkomandazzjoni tal-Kunsill tal-21 ta’ Frar 2012 (06086/2012 — C7-0050/2012),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament tal-Kunsill (KE) Nru 521/2008 tat-30 ta’ Mejju 2008 li jistabbilixxi Impriża Konġunta taċ-Ċelloli tal-Fjuwil u l-Idroġenu (3),

                  —

                  wara li kkunsidra r-Regolament tal-Kunsill (UE) Nru 1183/2011 tal-14 ta’ Novembru 2011 li jemenda r-Regolament (KE) Nru 521/2008 li jistabbilixxi Impriża Konġunta taċ-Ċelloli tal-Fjuwil u l-Idroġenu (4),

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

                  —

                  wara li kkunsidra r-Regola 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A7-0110/2012),

                  A.

                  billi l-Impriża Konġunta FCH (“l-Impriża Konġunta”) ġiet stabbilita f’Mejju 2008 għal żmien sal-31 ta’ Diċembru 2017 biex tiffoka fuq l-iżvilupp ta’ applikazzjonjiet tas-suq u b’hekk tiffaċilita sforzi industrijali addizzjonali bil-għan li jinfirxu rapidament it-teknoloġiji taċ-ċelloli tal-fjuwil u tal-idroġenu,

                  B.

                  billi l-Impriża Konġunta bdiet tgawdi awtonomija finanzjarja biss minn Novembru 2010,

                  C.

                  billi l-Qorti tal-Awdituri tiddikjara li kisbet assigurazzjonijiet raġonevoli li l-kontijiet annwali għas-sena finanzjarja 2010 huma affidabbli u li t-tranżazzjonijiet koperti bihom huma legali u regolari,

                  D.

                  billi l-Membri Fundaturi tal-Impriża Konġunta huma l-Unjoni Ewropea, irrappreżentata mill-Kummissjoni, u l-Grupp Industrijali Ewropew għall-Inizjattiva Teknoloġika Konġunta taċ-Ċelloli tal-Fjuwil u l-Idroġenu (Grupp Industrijali),

                  E.

                  billi l-kontribuzzjoni massima mill-Unjoni għall-Impriża Konġunta għall-perjodu sħiħ hija EUR 470 000 000, li għandha titħallas mill-baġit tas-Seba’ Programm ta’ Qafas għar-Riċerka,

                  F.

                  billi għas-sena finanzjarja 2010 l-baġit tal-Impriża Konġunta kien jammonta għal EUR 97 400 000,

         Il-ġestjoni baġitarja u finanzjarja

                  1.

                  Jinnota mill-kontijiet annwali finali tal-Impriża Konġunta għas-sena finanzjarja 2010 li l-baġit kien taħt il-ġestjoni tad-DĠ RTD mill-1 ta’ Jannar 2010 sal-14 ta’ Novembru 2010; jieħu nota li l-Impriża Konġunta saret awtonoma fil-15 ta’ Novembru 2010;

                  2.

                  Jagħraf mill-kontijiet annwali finali li, matul is-sena 2010, l-Impriża Konġunta għamlet żewġ emendi fil-baġit; jagħraf, b’mod partikolari, li:

                              —

                              l-ewwel emenda tal-baġit kienet maħsuba biex tirristruttura l-linji tal-infiq skont il-ħtiġijiet tal-Impriża Konġunta u tqassam id-dħul mill-ġdid, fil-qies tal-awtonomija tal-Impriża Konġunta tard fl-2010;

                              —

                              it-tieni emenda tal-baġit ġemgħet flimkien żewġ linji tad-dħul abbażi ta’ talba mill-Kummissjoni;

                  3.

                  Jistabbilixxi mill-Kontijiet Annwali Finali li, fl-2010, id-Direttur Eżekuttiv awtorizza tliet trasferimenti baġitarji li jirrappreżentaw total ta’ 0,11 % tal-approprjazzjonijiet ta’ ħlas għall-2010;

                  4.

                  Jinnota mill-kontijiet annwali finali li, fl-2010, l-Impriża Konġunta kellha rata ta’ eżekuzzjoni tal-baġit ta’ 99,01 % f’dak li jirrigwarda approprjazzjonijiet ta’ impenn u 88,7 % rigward approprjazzjonijiet ta’ ħlas; jieħu nota partikolari ta’:

                              —

                              ir-rata baxxa ta’ eżekuzzjoni fl-approprjazzjonijiet tal-Persunal, sew rigward approprjazzjonijiet ta’ impenn kif ukoll approprazzjonijiet ta’ ħlas, jiġifieri 19,14 % u 13,63 % rispettivament, dovuta l-aktar għal dewmien fir-reklutaġġ;

                              —

                              ir-rata baxxa ta’ eżekuzzjoni fl-approprjazzjonijiet ta’ ħlas tal-Infrastruttura, jiġifieri 15,39 %, marbuta mal-fatt li l-Impriża Konġunta laħqet l-awtonomija tard;

                        jitlob lill-Impriża Konġunta tispjega lill-awtorità ta’ kwittanza dwar id-dewmien fir-reklutaġġ; iħeġġeġ lill-Impriża Konġunta, barra minn hekk, tinforma lill-awtorità ta’ kwittanza dwar il-miżuri adottati u implimentati biex jagħmlu tajjeb għas-sitwazzjoni u jippermettu rata akbar ta’ eżekuzzjoni tal-baġit tagħha, sew rigward l-impenji kif ukoll rigward il-ħlasijiet;

                  5.

                  Jinnota li l-pagamenti operazzjonali lill-benefiċjarji tal-2010 saru fl-aħħar sitt ġimgħat tal-2010;

         Is-Sistemi Interni ta’ Kontroll

                  6.

                  Jistieden lill-Impriża Konġunta, u b’mod partikolari lill-Uffiċjal tal-Kontabilità tagħha, biex t/jifformalizza u t/jivvalida l-proċessi sottostanti ta’ attività kif jesiġu r-regoli finanzjarji;

                  7.

                  Jinnota li l-Qorti tal-Awdituri sabet li l-Impriża Konġunta għandha livell adegwat ta’ governanza u ta’ prattika tal-IT skont id-daqs u l-missjoni tagħha; jenfasizza, madankollu, li għadhom lura l-formalizzazzjoni tal-politiki u l-proċeduri taċ-ċiklu tal-ippjanar strateġiku rigward l-IT, il-klassifikazzjoni tad-data skont ir-rekwiżiti ta’ kunfidenzjalità u integrità u l-Pjan tal-Kontinwazzjoni tal-Attività u l-Irkupru mid-Diżastri; jistieden lill-Impriża Konġunta biex tagħmel tajjeb għas-sitwazzjoni u tipprovdi lill-awtorità ta’ kwittanza rapport aġġornat dwar dan;

                  8.

                  Itenni li Impriża Konġunta twaqqfet f’Mejju 2008, iżda bdiet taħdem awtonomament f’Novembru 2010; jesprimi t-tħassib tiegħu li l-metodoloġija għall-evalwazzjoni ta’ kontribuzzjonijiet in natura, f’konformità mar-regoli finanzjarji tagħha u abbażi tar-Regoli dwar il-Parteċipazzjoni tas-Seba’ Programm ta’ Qafas, għadha ma ġietx żviluppata; jinnota mit-tweġiba tal-Impriża Konġunta lill-Qorti tal-Awdituri li abbozzat metodoloġija fit-tieni kwart tal-2011 u li din tressqet għall-adozzjoni quddiem il-Bord ta’ Tmexxija f’Novembru 2011; jitlob lill-Impriża Konġunta biex taġġorna lill-awtorità ta’ kwittanza dwar l-aħħar żviluppi rigward l-adozzjoni u l-implimentazzjoni tal-metodoloġija;

         L-Awditu Intern

                  9.

                  Jieħu nota li r-regoli finanzjarji tal-impriża Konġunta għadhom ma ġewx emendati biex jinkludu dispożizzjoni li tirreferi għas-setgħat tal-awditur intern tal-Kummissjoni rigward il-baġit ġenerali fl-intier tiegħu;

                  10.

                  Jinnota, madankollu, li l-Kummissjoni u l-Impriża Konġunta ħadu passi biex jiżguraw li jkunu definiti biċ-ċar ir-rwoli operazzjonali rispettivi tas-Servizz tal-Awditjar Intern tal-Kummissjoni u tal-funzjoni tal-awditjar intern tal-Impriża Konġunta;

         Is-Sejħa għal Proposti u t-Tmexxija tal-Proġetti

                  11.

                  Jinnota mir-Rapport Annwali ta’ Attività (RAA) li, matul l-2009, l-Impriża Konġunta ffinalizzat il-proċess ta’ għażla għas-Sejħa għal Proposti tal-2009, billi ffirmat Ftehim ta’ Għoti għal 28 proġett u li l-ewwel pagamenti, għall-konsorzji kollha għajr wieħed, saru sa tmiem is-sena 2010;

                  12.

                  Jistabbilixxi mir-RAA li s-Sejħa għal Proposti tal-2010 ġiet ippubblikata fit-18 ta’ Ġunju 2010 u li l-kontribuzzjoni finanzjarja tal-Impriża Konġunta kienet EUR 89 100 000; jieħu nota li 71 proposta tressqu sal-iskadenza, li minnhom 43 issodisfaw il-kriterji tal-evalwazzjoni, u li n-negozjati kuntrattwali saru fl-2011;

                  13.

                  Jitlob lill-Impriża Konġunta tipprovdi lill-awtorità ta’ kwittanza:

                              —

                              rapport aġġornat dwar is-sitwazzjoni attwali rigward proġetti tas-Sejħa għal Proposti tal-2009, f’termini ta’ pagamenti u riżultati preliminari;

                              —

                              rapport aġġornat dwar is-sitwazzjoni attwali rigward proġetti tas-Sejħa għal Proposti tal-2010, sew f’dak li jirrigwarda l-kuntratti kif ukoll il-pagamenti;

                  14.

                  Jagħraf li l-evalwazzjoni tas-Sejħa għal Proposti tal-2010 għamluha 32 espert indipendenti flimkien ma’ president, u li żewġ osservaturi indipendenti ssorveljaw il-proċedura ta’ evalwazzjoni biex jiżguraw li din titwettaq b’mod ġust, imparzjali u kunfidenzjali; jitlob lill-Impriża Konġunta tinforma lill-awtorità ta’ kwittanza dwar il-mekkaniżmi ta’ verifika li timplimenta biex tiżgura l-indipendenza sħiħa tal-esperti u l-osservaturi u b’hekk ittaffi r-riskji ta’ kunflitti ta’ interess tul l-evalwazzjoni tal-offerti mixħuta;

         In-nuqqas ta’ ftehim ta’ Stat Ospitanti

                  15.

                  Itenni li l-Impriża Konġunta għandha tikkonkludi malajr ftehim ospitanti mal-Belġju dwar l-uffiċċji, il-privileġġi, l-immunitajiet u appoġġ ieħor li l-Belġju għandu jipprovdi lill-Impriża Konġunta kif jistipula r-Regolament (KE) Nru 521/2008 li jistabbiliha;

         Kummenti orizzontali dwar l-Impriżi Konġunti

                  16.

                  Jissottolinja li, sal-lum, il-Kummisjsoni stabbiliet seba’ Impriżi Konġunti skont l-Artikolu 187 tat-Trattat dwar il-Funzjonament tal-Unjoni Ewropea; jinnota li sitt Impriżi konġunti (IMI, ARTEMIS, ENIAC, CLEAN SKY, FCH u ITER-F4E) huma fl-erja ta’ riċerka koperta mid-DĠ RTD u INFSO tal-Kummissjoni, filwaqt li waħda għandha l-inkariku li tiżviluppa sistema ġdida tal-ġestjoni tat-traffiku tal-ajru (SESAR) fil-qasam tat-trasport, u li l-attivitajiet tagħha huma sorveljati mid-DĠ MOVE;

                  17.

                  Jinnota li r-riżorsi totali indikattivi meqjusa neċessarji għall-Impriżi Konġunti kemm idumu jeżistu jammontaw għal EUR 21 793 000 000;

                  18.

                  Jinnota li l-kontribuzzjoni totali tal-Unjoni meqjusa neċessarja għall-Impriżi Konġunti kemm idumu jeżistu tammonta għal EUR 11 489 000 000;

                  19.

                  Jinnota li, għas-sena finanzjarja 2010, il-kontribuzzjoni kumplessiva tal-Unjoni għall-baġit tal-Impriżi Konġunti laħqet EUR 505 000 000;

                  20.

                  Jitlob lill-Kummissjoni biex tagħti lill-awtorità ta’ kwittanza kull sena informazzjoni konsolidata dwar l-ammont totali tal-finanzjament annwali għal kull Impriża Konġunta li jkun sar mill-baġit ġenerali tal-Unjoni, biex tiżgura t-trasparenza u ċ-ċarezza dwar l-użu tal-fondi tal-Unjoni u biex terġa’ tikseb il-fiduċja taċ-ċittadini Ewropej li jħallsu t-taxxi;

                  21.

                  Jilqa’ l-inizjattiva tal-Impriża Konġunta ARTEMIS li fir-RAA tagħha tinkludi informazzjoni dwar il-monitoraġġ u r-rieżami tal-proġetti tagħha li jinsabu għaddejjin; jemmen li din hija prattika li għandhom jimxu fuqha l-Impriżi Konġunti l-oħra;

                  22.

                  Ifakkar li l-Impriżi konġunti huma sħubijiet bejn il-pubbliku u l-privat u li, b’konsegwenza ta’ dan, l-interessi tas-settur pubbliku u ta’ dak privat huma magħġuna flimkien; huwa ta-fehma li, fiċ-ċirkustanzi, il-possibbiltà ta’ kunflitti ta’ interess m’għandhiex tiġi skartata, imma għandha tiġi indirizzata sewwa; jistieden għalhekk lill-Impriżi Konġunti jinfurmaw lill-awtorità ta’ kwittanza dwar il-mekkaniżmi ta’ verifika li hemm fl-istrutturi rispettivi tagħhom, biex ikun jista’ jkun hemm ġestjoni tajba u prevenzjoni ta’ kunflitti ta’ interessi;

                  23.

                  Jinnota li, bl-eċċezzjoni notevoli tal-Impriża Konġunta għall-Proġett ITER u l-Iżvilupp tal-Enerġija mill-Fużjoni, l-Impriżi Konġunti huma strutturi relattivament żgħar u ġeografikament ikkonċentrati; jemmen għalhekk li għandhom jiġmgħu r-riżorsi tagħhom kull fejn dan ikun possibbli;

                  24.

                  Jistieden lill-Qorti tal-Awdituri tipprovdi lill-awtorità ta’ kwittanza azzjonijiet ta’ segwitu għall-kummenti li għamlet għal kull waħda mill-Impriżi Konġunti fir-rapport rispettiv dwar il-kontijiet finali għas-sena finanzjarja 2011;

                  25.

                  Jistieden lill-Qorti tal-Awdituri biex, fi żmien raġonevoli, tipprovdirapport speċjali lill-Parlament dwar il-valur miżjud tal-istabbiliment tal-Impriżi Konġunti għat-twettiq effiċjenti tal-programmi ta’ riċerka, żvilupp teknoloġiku u dimostrazzjoni tal-Unjoni; jirrimarka wkoll li l-istess rapport għandu jinkludi valutazzjoni tal-effikaċja tal-istabbiliment tal-Impriżi Konġunti.

         (1)  ĠU C 368, 16.12.2011, p. 40.

         (2)  ĠU L 248, 16.9.2002, p. 1.

         (3)  ĠU L 153, 12.6.2008, p. 1.

         (4)  ĠU L 302, 19.11.2011, p. 3.

         (5)  ĠU L 357, 31.12.2002, p. 72.


title: 2011/240/UE: Deċiżjoni tal-Kummissjoni tat- 14 ta’ April 2011 li testendi l-perjodu tranżitorju li jikkonċerna l-akkwist ta’ art agrikola fil-Litwanja  Test b’relevanza għaż-ŻEE

text:
               15.4.2011

               MT

               Il-Ġurnal Uffiċjali tal-Unjoni Ewropea

               L 101/122

         DEĊIŻJONI TAL-KUMMISSJONI
   tat-14 ta’ April 2011
   li testendi l-perjodu tranżitorju li jikkonċerna l-akkwist ta’ art agrikola fil-Litwanja
   (Test b’relevanza għaż-ŻEE)
   (2011/240/UE)
   IL-KUMMISSJONI EWROPEA,
   Wara li kkunsidrat it-Trattat tal-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja,
   Wara li kkunsidrat l-Att tal-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, u b’mod partikolari l-Kapitolu 4 tal-Anness IX tiegħu,
   Wara li kkunsidrat it-talba mressqa mil-Litwanja,
   Billi:

               (1)

               L-Att tal-Adeżjoni tal-2003 jipprovdi li l-Litwanja tista’ żżomm fis-seħħ, skont il-kondizzjonijiet stipulati fih, għal perjodu ta’ seba’ snin mill-adeżjoni li jiskadi fit-30 ta’ April 2011, projbizzjonijiet dwar l-akkwist ta’ art agrikola minn persuni fiżiċi u persuni ġuridiċi minn Stati Membri oħra tal-UE li mhumiex stabbiliti, lanqas reġistrati u lanqas għandhom fergħa jew aġenzija fil-Litwanja. Din hija eċċezzjoni temporanja għall-moviment ħieles tal-kapital kif iggarantit fl-Artikoli 63 sa 66 tat-Trattat dwar il-Funzjonament tal-Unjoni Ewropea. Dan il-perjodu tranżitorju jista’ jiġi estiż darba biss għal perjodu ta’ tliet snin.

               (2)

               Fl-4 ta’ Frar 2011, il-Litwanja talbet biex testendi l-perjodu tranżitorju li jikkonċerna l-akkwist ta’ art agrikola bi 3 snin.

               (3)

               Ir-raġuni ewlenija għall-perjodu tranżitorju kienet il-ħtieġa li jiġu ssalvagwardati l-kundizzjonijiet soċjo-ekonomiċi għall-attivitajiet agrikoli wara l-introduzzjoni tas-suq uniku u t-tranżizzjoni għall-Politika Agrikola Komuni fil-Litwanja. B’mod partikolari, l-għan tiegħu kien li jirreaġixxi għat-tħassib li tqajjem dwar l-impatt possibbli fuq is-settur agrikolu li kieku kellha tiġi liberalizzata l-art agrikola minħabba d-differenzi kbar inizjali fil-prezzijiet tal-art u d-dħul meta mqabbel mal-Awstrija, il-Belġju, id-Danimarka, il-Finlandja, il-Ġermanja, il-Greċja, l-Irlanda, l-Italja, il-Lussemburgu, il-Pajjiżi l-Baxxi, il-Portugall, Spanja, l-Isvezja u r-Renju Unit (minn issa ’l quddiem l-UE-15). Il-perjodu tranżitorju kien maħsub biex iħaffef il-proċess tar-restituzzjoni u l-privatizzazzjoni tal-art agrikola lill-bdiewa. Fir-rapport tagħha tas-16 ta’ Lulju 2008 dwar ir-Reviżjoni tal-miżuri tranżitorji għall-akkwist tal-proprjetà agrikola stabbiliti fit-Trattat tal-Adeżjoni 2003 (minn hawn ’il quddiem “ir-Reviżjoni ta’ Nofs it-Terminu tal-2008”), il-Kummissjoni kienet diġà saħqet fuq l-importanza li titlesta r-riforma agrikola msemmija hawn fuq sat-tmiem tal-perjodu tranżitorju previst (1).

               (4)

               Għadha għaddejja r-riforma tal-artijiet fil-Litwanja. Skont id-dejta fornuta mill-awtoritajiet Litwani, hemm total ta’ 429 000 ettaru ta’ art tal-Istat li d-drittijiet tas-sjieda tagħhom għad iridu jiġi approvati. Fil-preżent, 77 200 ettaru biss tal-art agrikola tal-Istat ġiet privatizzata u għad trid tinstab soluzzjoni għal 351 000 ettaru għad-drittijiet tas-sjieda tal-art agrikola fil-Litwanja li tkkostitwixxi 11,42 % tal-art agrikola totali.

               (5)

               Fil-fehma tal-awtoritajiet Litwani, in-nuqqas ta’ ċarezza dwar id-drittijiet tas-sjieda flimkien mal-istruttura mhux favorevoli tal-ażjendi agrikoli qed tfixkel it-tranżazzjonijiet tal-art u l-konsolidazzjoni tal-art agrikola. Madanakollu, il-frammentazzjoni tal-art, qed twassal għal kompetittività aktar baxxa u l-ażjendi agrikoli qed ikunu anqas orjentati lejn is-suq. F’dan il-kuntest, id-dejta relatata mal-2009 li kienet disponibbli mill-awtoritajiet Litwani turi, li f’dik is-sena l-ażjendi agrikoli b’daqs sa 5 ettari kienu jammontaw għal 52,5 % tal-ażjendi agrikoli kollha.

               (6)

               Il-kompetittività baxxa tas-settur agrikolu Litwan li ssemmiet aktar ’il fuq meta mqabbla mas-settur agrikolu tal-UE-15 hi kumplikata minħabba diffikultajiet biex ikun hemm aċċess għar-riżorsi finanzjarji u minħabba r-rati għolja ta’ interessi applikati għal-linji ta’ kreditu kummerċjali għall-akkwist tal-art agrikola (aktar minn 10 % fl-2009).

               (7)

               Barra minn hekk, il-kriżi finanzjarja u ekonomika globali riċenti kellha impatt negattiv fuq l-ekonomija tal-Litwanja u b’mod partikolari fuq il-prezzijiet tal-bejgħ tal-prodotti agrikoli. Skont id-dejta tad-Dipartiment tal-Istatistika Litwan fi ħdan il-Gvern tar-Repubblika tal-Litwanja, l-indiċi totali tal-prezzijiet tax-xiri tal-prodotti agrikoli fl-2009, kien ta’ 77,8 meta jitqabbel ma’ dak tal-2008. Dan it-tnaqqis kien sinifikanti b’mod speċjali fis-settur tat-tkabbir tal-ħxejjex, fejn l-indiċi totali tal-prezzijiet tax-xiri ta’ dawn il-prodotti agrikoli fl-2009 kien 69,1 meta jitqabbel ma’ dak tal-2008.

               (8)

               Fid-dawl tal-fatturi li ssemmew hawn fuq, hemm spjegazzjoni għad-distakk konsiderevoli għalkemm dan qed jonqos maż-żmien, bejn id-dħul finanzjarju agrikolu tal-bdiewa fil-Litwanja u dak fl-UE-15. Skont il-Eurostat, fl-2009 il-livell tad-dħul finanzjarju tal-bdiewa fil-Litwanja naqas bi 13,6 %, filwaqt li l-medja tad-dħul finanzjarju tal-UE-27 naqas b’10,7 %.

               (9)

               B’mod simili għal-livelli tad-dħul finanzjarju agrikolu, għad hemm distakk bejn il-Litwanja u l-Istati Membri l-oħra fil-prezzijiet tal-bejgħ tal-art agrikola. Skont id-dejta tal-Eurostat, il-prezzijiet tal-pakketti tal-art agrikola fil-Litwanja għadhom baxxxi meta jitqabblu mal-Istati Membri l-oħra tal-UE. Il-konverġenza sħiħa fil-prezzijiet tal-bejgħ tal-art agrikola la kienet mistennija u lanqas ikkunsidrata bħala prekondizzjoni meħtieġa biex jintemm il-perjodu tranżitorju. Madanakollu, id-differenzi evidenti bejn il-prezzijiet tal-art agrikola tal-Litwanja ma’ dawk tal-UE-15 huma tali li jistgħu jfixklu l-progress mingħajr skossi lejn il-konverġenza fil-prezzijiet.

               (10)

               F’dan il-kuntest, jista’ jiġi antiċipat, kif qed jagħmlu l-awtoritajiet Litwani, li t-tneħħija tar-restrizzjonijiet fl-1 ta’ Mejju 2011 ser toħloq pressjoni fuq il-prezzijiet tal-art fil-Litwanja. Għalhekk, teżisti theddida ta’ disturbi serji fuq is-suq tal-art agrikola fil-Litwanja ladarba l-perjodu tranżitorju jiskadi.

               (11)

               Għalhekk il-perjodu tranżitorju msemmi fil-Kapitolu 4 tal-Anness IX għall-Att tal-Adeżjoni għandu jiġi estiż bi tliet snin.

               (12)

               Sabiex is-suq jitħejja bis-sħiħ għal-liberalizzazzjoni, hu importanti ħafna, minkejja ċ-ċirkostanzi ekonomiċi iebsa, li jibqa’ jissaħħaħ it-titjib ta’ fatturi bħall-faċilitajiet ta’ kreditu u ta’ assigurazzjoni għall-bdiewa, u t-tlestija tar-riformi strutturali agrikoli matul il-perjodu tranżitorju, kif diġà ġie enfasizzat fl-Analiżi ta’ Nofs it-Terminu tal-2008.

               (13)

               Minħabba li s-suq uniku miftuħ kien minn dejjem fil-qalba tal-prosperità Ewropea, żieda fid-dħul tal-kapital barrani għandha tattira benefiċċji potenzjali anke għas-suq agrikolu fil-Litwanja. Kif ġie enfasizzat fl-Analiżi ta’ Nofs it-Terminu tal-2008, l-investiment barrani fis-settur agrikolu se jkollu wkoll effetti importanti fuq perjodu ta’ żmien twil fuq l-għoti tal-kapital u l-għarfien, dwar il-funzjonament tas-swieq tal-artijiet u dwar il-produttività agrikola. It-tnaqqis progressiv tar-restrizzjonijiet fuq is-sjieda barranija matul il-perjodu tranżitorju se jikkontribwixxi wkoll għat-tħejjija tas-suq biex dan jiġi liberalizzat għal kollox.

               (14)

               Għall-fini ta’ ċertezza legali u sabiex jiġi evitat vojt ġuridiku fis-sistema legali nazzjonali tal-Litwanja wara li jiskadi l-perjodu tranżitorju attwali, din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

         ADOTTAT DIN ID-DEĊIŻJONI:
   Artikolu 1
   Il-perjodu tranżitorju li jikkonċerna l-akkwist tal-art agrikola fil-Litwanja msemmi fil-Kapitolu 4 tal-Anness IX għall-Att tal-Adeżjoni tal-2003 għandu jiġi estiż sat-30 ta’ April 2014.
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, it-14 ta’ April 2011.

            Għall-Kummissjoni

            Il-President

         José Manuel BARROSO

      (1)  COM(2008) 461 finali, tas-16 ta’ Lulju 2008.


title: Id-Deċiżjoni tal-Kumitat Eżekuttiv tas-16 ta' Settembru 1998 għall-istabbiliment ta' Kumitat Permanenti għall-evalwazzjoni u l-implimentazzjoni ta' Schengen (SCH/Com-ex (98)26 def.)

text:
Avviż Legali Importanti

|

41998D0026

Official Journal L 239 , 22/09/2000 P. 0138 - 0143

		Id-Deċiżjoni tal-Kumitat Eżekuttivtas-16 ta' Settembru 1998għall-istabbiliment ta' Kumitat Permanenti għall-evalwazzjoni u l-implimentazzjoni ta' Schengen(SCH/Com-ex (98)26 def.)KUMITAT EŻEKUTTIV,Wara li kkunsidraw l-Artikolu 132 tal-Konvenzjoni li timplimenta l-Ftehim ta' Schengen,Wara li kkunsidraw l-Artikolu 7 tal-Konvenzjoni li timplimenta l-Ftehim ta' Schengen,Wara li kkunsidraw id-Dikjarazzjoni Konġunta dwar l-Artikolu 139 fl-Att Finali anness mal-Konvenzjoni,Billi l-inizjattiva għall-istabbiliment tal-Kumitat Permanenti tiġi mill-ħsieb għall-komplimentarjetà ma' l-istrumenti eżistenti fl-Unjoni Ewropea;Bil-ħsieb għall-bżonn ta' osservazzjoni tal-prinċipju tas-sovranità nazzjonali;Billi dan il-Kumitat jista' wara ċertu żmien jiġi addattat għall-qafas ta' ħidma ta' l-Unjoni Ewropea.IDDEĊIDEW DAN LI ĠEJ:Kumitat Permanenti għall-evalwazzjoni u l-implimentazzjoni ta' Schengen (minn hawn "il quddiem il-Kumitat" Permanenti għandu jkun stabbilit taħt il-patroċinju tal-Kumitat Eżekuttiv, l-ewwel sabiex jistabbilixxi jekk il-kondizzjonijiet ewlenin sabiex il-Konvenzjoni tiġi fis-seħħ fl-Istat kandidat twettqux u t-tieni nett jiżguraw li l-acquis ta' Schengen huwa applikat b'mod sew mill-Istati li diġà implimentaw il-Konvenzjoni, billi jispeċifikaw il-problemi u jipproponu soluzzjonijiet.Il-Kumitat Permanenti għandu jkun waħdu responsabbli għall-abbozzi tar-rapporti bl-għan li jevalwaw li l-preparamenti mill-Istati Kandidati sabiex iġibu l-Konvenzjoni ta' Schengen fis-seħħ u jivverifikaw li l-kondizzjonijiet ewlenin għall-applikazzjoni prattika tal-Konvenzjoni ta' Schengen u t-tneħħija ta' kontrolli mal-fruntieri interni jkunu aderiti.It-tieni kompitu tal-Kumitat Permanenti għandu jkun li jniżżel il-fondazzjonijiet sabiex il-Kumitat Eżekuttiv jista' jiżgura li l-applikazzjoni tajba tal-Konvenzjoni ta' Schengen mill-Istati li diġà implimentawha, partikolarment billi jsegwu r-rakkomandazzjonijet li għamlu l-kumitati li jżuru l-fruntieri esterni, billi jiżguraw li azzjoni ta' segwiment tjittieħed biex tirrimedja l-problemi msemmijin fir-Rapport Annwali dwar l-Fruntieri Esterni, billi jiffukaw attenzjoni akbar fuq l-isforzi konġunti li hemm bżonn għat-titjib tal-kwalità tal-kontrolli mal-fruntieri esterni u bl-ottimizzazzjoni ta' l-applikazzjoni tal-Konvenzjoni fl-oqsma tal-koperazzjoni tal-pulizija, koperazzjoni ġudizzjarja u tas-SIS. Il-Kumitat Permanenti għandu jsib soluzzjonijiet għall-problemi li jinstabu u għandu jagħmel proposti għall-implimentazzjoni sodisfaċenti u ottimali tal-Konvenzjoni. L-Istati ta' Schengen għandhom iżommu r-responsabbiltà li jaraw li l-Konvenzjoni hija applikata b'mod tajjeb. Il-Kumitat Permanenti għandu allura jibqa' jagħmel il-proċeduri ta' verifikazzjoni kif definiti fil-mandat li ġej.Dawn iż-żewġ kompiti jitolbu li l-Kumitat Permanenti għandu jkollu żewġ mandati separati:1. li jipprepara r-rapporti li jservu bħala bażi sabiex jistabilixxu li l-kondizzjonijiet ewlenin għad-dħul fis-seħħ tal-Konvenzjoni ta' Schengen fl-Istat kandidati jkunu sodisfatti. F'dawn il-każijiet għandu jissejjaħ "Il-Kumitat ta' l-Evalwazzjoni", u għandu jkun inkarigat għall-evalwazzjoni ta' kemm huma ippreparati dawn l-Istati;2. iniżżel il-fondazzjonijiet sabiex il-Kumitat Eżekuttiv jista' jiżgura t-tħaddim tajjeb tal-Konvenzjoni fl-Istati li diġà qegħdin jimplementaw il-Konvenzjoni bl-għan għall-ottimizzazzjoni ta' l-applikazzjoni tagħha u koperazzjoni bejn is-sieħba ta' Schengen. L-ewwel nett, għandu jsib soluzzjonijiet għall-problemi li ltaqgħu magħhom mid-dħul fis-seħħ tal-Konvenzzjoni u jagħmel proposti għat-titjib ta' kontrolli b'mod konformi ma' l-għanijiet mniżżlin u fl-ispiritu tal-Konvenzjoni. Hawnhekk, għandu jissejjaħ "Kumitat ta' l-Implimentazzjoni".I. IL-KUMITAT TA' L-EVALWAZZJONI GĦAL STATI KANDIDATI GĦAD-DĦUL FIS-SEĦĦ TAL-KONVENZJONI1. KOMPITI TAL-KUMITAT TA' L-EVALWAZZJONIKull meta Stat huwa kandidat biex idaħħal il-Konvenzjoni fis-seħħ, il-Kumitat Permanenti li qiegħed jaġixxi fil-qasam tiegħu ta' evalwazzjoni, għandu jikteb rapport li jniżżel lista ta' kriterji li għandhom jitwettqu mill-Istati kandidati. Din il-lista għandha tindika preċiżament il-livell li għandu jitlaħaq fl-oqsma kollha koperti mill-konvenzjoni. Meta dawn il-kriterji jkunu approvati mill-Kumitat Eżekuttiv, il-Kumitat Permanenti għandu jivverifika f'rapport ieħor jekk Stat kandidat li għandu jdaħħal fis-seħħ il-Konvenzjoni ssodisfax il-kriterji u ħarisx il-livell rikjest.F'kull qasam ta' kompetenza tal-Kumitat, jista' jagħti istruzzjonijiet lill-grupp ta' esperti kompetenti sabiex jikteb rapport fil-qasam speċifiku tiegħu. Dawn ir-rapporti gĦandhom isiru dwar aspetti kwalitattivi, kwantitattivi, amministrattivi u aspetti operazzjonali u gĦandhom jindikaw problemi jew nuqqasijiet, filwaqt li jipproponu soluzzjonijiet.2. SFERI TA' KOMPETENZAIl-Kumitat għandu jagħmel abbozz tar-rapport dettaljat u komprensiv u għandu jeżamina kemm huma preparati l-Istati Kandiati li qed jdaħħlu fis-seħħ il-Konvenzjoni ta' Schengen fil-oqsma kollha msemmijin fid-Deċiżjoni SCH/Com-ex (93) 10 ta' l-14 ta' Diċembru 1993 u għandhom jiżguraw li l-kondizzjonijiet preliminari kollha għall-implimentazzjoni ta' l-acquis ta' Schengen huma rispettati. Din l-istima għandha tkopri partikolarment dawn l-oqsma:- kontrolli mal-fruntieri esterni, partikolarment l-applikazzjoni tal-Manwali Komuni,- is-sorveljanza ta' l-art esterna u l-fruntieri tal-baħar,- visas, partikolarment l-applikazzjoni ta' l-Istruzzjonijiet Konsulari Komuni,- il-kondizzjonijiet li jikkontrollaw il-moviment ta' l-aljeni, inklużi l-miżuri li ttieħdu fir-rigward l-immigrazzjoni illegali u l-aljeni fit-territorji ta' Schengen illegalment,- permessi ta' residemza u l-alarmi għal raġunijiet tar-rifjutar tad-dħul,- koperazzjoni tal-pulizija,- assistenza reċiproka f'kwistjonijiet kriminali, inkluż l-estradizzjoni,- drogi,- is-SIS, partikolarment fl-applikazzjoni tal-Manwali tas-Sirene,- il-protezzjoni ta' informazzjoni personali,- il-politika dwar espulsjoni u dħul mill-ġdid,- arranġamenti għal moviment ġewwa l-ajruporti.Min-naħa waħda, il-Kumitat Permanenti għandu jieħu bħala bażi l-kompiti li ġejjin fl-oqsma relatati mal-fruntieri esterni, koperazzjoni tal-pulizija, is-SIS u l-visas; min-naħa l-oħra, għandu jagħmel lista ta' kompiti li għandhom isiru mill-esperti fl-oqsma l-oħra:(a) Kontrolli mal-fruntieri esterni u l-moviment migratorju, inkluż koperazzjoni bilaterali u multilaterali ma' Stati terzi u d-domanda ta' dħul mill-ġdidBilli jikkunsidraw is-sitwazzjoni ġeografika lokali u skond il-fruntieri esterni fl-Istati fejn tkun saret iż-żjara, l-esperti għandhom:- jagħmlu żjara lill-fruntieri marittimi esterni kollha sabiex jiġbru informazzjoni fuq il-post fir-rigward l-effiċjenza tal-miżuri ta' sorveljanza fuq il-baħar u fuq l-art, partikolarment bil-lejl, u josservaw kif jitwettqu l-kontrolli fuq il-persuni u t-trasport tal-merkanzija fil-portijiet l-iktar importanti,- josservaw il-miżuri ta' kontroll mal-fruntieri tal-art bl-għan li jivverifikaw l-effiċjenza tagħhom lejl u nhar. Għandhom jiġbru informazzjoni dwar il-ġlieda kontra il-kuntraband ta' immigranti illegali, inter alia, permezz ta' intervisti ma' l-awtoritajiet ta' kontroll,- iżuru l-arjuporti kollha sabiex jikkontrollaw kif ġew applikati d-disposizzjonijet ta' Schengen,- jagħmlu żjara wkoll lill-Awtoritajiet Ċentrali li jieħdu ħsieb il-fruntieri esterni u l-kontrolli ta' l-immigrati u jeżaminaw l-istrutturi amministrattivi u l-kordinament bejn il-livelli nazzjonali u lokali,- isaqsu dwar il-prattiki tal-ħruġ tal-visas mal-fruntieri meta jżuru l-punti tal-qsim tal-fruntieri u l-Awtorità Ċentrali,- jivverifikaw, meta jżuru l-punti tal-qsiem tal-fruntiera u l-Awtorità Ċentrali, li is-SIS jista' jitħaddem,- jagħmlu stima ta' l-arranġamenti għat-twettiq tal-kontrolli mal-fruntieri esterni, mal-punti ta' qsim tal-fruntieri uffiċjali u z-zoni ta' bejntiehom,- jagħmlu stima tal-mezzi tekniċi li hemm mal-fruntieri esterni, inter alia, biex jittrattaw id-dokumenti foloz,- stima tas-sorveljanza tal-fruntieri ta' l-art u tal-baħar.- jikkontrollaw jekk hemmx numru suffiċenti ta' impjegati mal-fruntieri fejn saret iż-żjara, flimkien mat-taħriġ tagħhom, inter alia, għall-investigazzjoni ta' dokumenti foloz,- jikkontrollaw jekk il-miżuri li jittieħdu mal-fruntieri esterni sabiex titnaqqas l-immigrazzjoni illegali u l-kriminalità ġenerali oħra- jikkontrollaw il-miżuri li jittieħdu rigward persuni li ma jitħallewx jidħlu mill-fruntiera jew il-qagħda tagħhom hi illegali,- jikkontrollaw il-miżuri li ttieħdu kontra n-netwerks ta' immigrazzjoni illegali,- jagħmlu stima tal-koperazzjoni ma' l-Istat(i) tal-fruntiera.L-għan taż-żjara għandu jkun sabiex jevalwaw l-effiċjenza tal-miżuri tas-sorveljanza u l-ħarsien tagħhom mal-livelli tal-Kontrolli ta' Schengen hekk imniżżlin fil-Konvenzjoni ta' Schengen, il-Manwali Komuni u d-deċiżjonijiet rilevanti tal-Kumitat Eżekuttiv.(b) Koperazzjoni mal-fruntieri konġunti ma' Stati li diġà japplikaw il-Konvenzjoni, l-aktar fir-rigward ta' koperazzjoni tal-pulizija u l-ġustizzja, partikolarment il-konklużjonijiet ta' ftehim bilaterali u l-approvazzjoni ta' uffiċjali ta' koperazzjoniF'dan il-kuntest, il-Kumitat Permanenti għandu jkollu l-kompitu li jivverifika:- l-effiċjenza tal-koperazzjoni ta' kull jum fir-reġunijiet tal-fruntieri komuni fl-implimentazzjoni tal-Konvenzjoni u ftehim bilaterali,- il-kapaċità u d-disposizzjoni li jimplimentaw u jiżviluppaw l-operazzjonijiet tat-taqsim tal-fruntieri konġunti b'mod konformi mal-Konvenzjoni u l-ftehim bilaterali,- il-kapaċità u d-disposizzjoni għall-implimentazzjoni u l-iżvilupp tal-koperazzjoni ma' l-uffiċjali ta' koperazzjoni,- l-effiċjenza tal-koperazzjoni ma' l-Istati li jmissu mal-fruntieri esterni ta' Schengen fil-ġlieda kontra l-kriminalità u, partikolarment, il-ġlieda kontra n-netwerks ta' l-immigrazzjoni illegali,- l-aċċess tal-pulizija għad-databases u taħriġ ġenerali,- l-effiċjenza fl-istrutturi ta' koperazzjoni ta' bejn il-fruntieri,- koperazzjoni diretta u relazzjonijiet bejn l-awtoritajiet ta' l-Istat Kandidat u l-Istati ta' Schengen,- il-mezzi ta' sigurtà u l-livelli ta' l-impjegati fir-reġjun tal-fruntiera.(ċ) L-SIS, il-Bureaux tas-Sirene, il-protezzjoni tal-faċilitajiet u l-informazzjoni personaliF'dan il-kuntest, il-Kumitat Permanenti għandu jkollu l-kompitu li jivverifika:Aspetti tekniċi- L-aspetti kwalitattivi, kwantitattivi, operazzjonali u tekniċi tal-N.SIS li ser teżisti fil-futur,- il-mezzi tekniċi u l-proċeduri użati għat-trasferiment ta' informazzjoni mis-sistemi tal-informazzjoni nazzjonali għall-N.SIS (downloading għas-SIS mis-sistemi nazzjonali),- il-mezzi tekniċi sabiex jagħmlu l-informazzjoni tal-SIS disponibbli għall-utenti fuq l-art u jiżguraw is-sinkronizzazzjoni ta' l-informazzjoni tal-N.SIS u l-K.SIS,- id-disponibbiltà teknika tal-N.SIS.L-aspetti li jikkonċernaw l-informazzjoni u l-użu tagħhom- il-kwantità ta' informazzjoni li l-Istat huwa ppreparat li jintegra fis-SIS,- il-kwalità ta' informazzjoni li għandha tiġi inkorporata (il-kompletar ta' l-intestaturi),- il-posizzjoni ġeografika tat-terminali, in-numru tat-terminali u l-istat ta' ħidma tagħhom (l-aċċessibilità ta' l-informazzjoni ta' SIS għal uteni tat-tarf),- it-taħriġ ta' l-impjegati awtorizzati li jużaw l-informazzjoni li jinsab fis-SIS,- il-proċeduri interni u l-istruzzjonijiet għall-ħruġ ta' alerti li għandhom jiġu applikati f'każ ta' daqqa,- l-użu ta' għażliet differenti għal twissijiet,- il-kapaċità tal-ħidma tal-Bureaux tas-Sirene (kordinazzjoni bejn is-servizzi, dewmien qabel ma tingħata risposta).Il-protezzjoni tal-faċilitajiet u l-informazzjoni- l-aspetti ta' organizzazzjoni u tekniċi tal-protezzjoni tal-faċilitajiet u informazzjoni personali,- miżuri li ma jħallux l-aċċess għas-sistemi u għall-informazzjoni,- miżuri magħmulin b'għanijiet ta' livelli differenti ta' proċessar skond ir-responsabbiltajiet ta' l-utenti,- il-kondizzjonijiet għat-tħassir ta' allarmi li skadew.(d) Il-ħruġ tal-visas- Il-kondizzjonijiet ġenerali li jirregolaw il-ħruġ tal-visas komparati ma' dawk imniżżlin fl-Istruzzjonijiet Konsulari Komuni,- disposizzjonijiet għall-konsultazzjoni qabel il-ħruġ tal-visas,- disposizzjonijiet għall-konsultazzjoni tas-SIS qabel il-ħruġ tal-visas,- disposizzjonijiet għal ġbir tat-tikketti ta' Schengen u kondizzjonijiet ta' magazinaġġ.Il-Kumitat Permanenti għandu jissorvelja l-kordinazzjoni ta' dawn ir-rapporti u għandu jissottometti rapport ġenerali lill-Kumitat Eżekuttiv.II. IL-KUMITAT TA' L-IMPLIMENTAZZJONI GĦALL-ISTATI LI DIĠÀ ADOTTAW IL-KONVENZJONI1. KOMPITIIl-Kumitat Konġunt għandu jipprovdi l-iskop għas-sejba ta' kull problema li nqagħlet mal-fruntieri esterni u għall-identifikazzjoni ta' sitwazzjonijet li mhumiex konformi mal-livelli mniżżlin skond l-ispiritu u l-għanijiet tal-Konvenzjoni. Permezz tal-Kumitat Permanenti, l-Istat fejn kien hemm żjara u l-Kumitat Eżekuttiv għandhom jiġu informati b'kull problema li ltaqgħu magħha, flimkien mas-soluzzjonijiet proposti għall-applikazzjoni tal-Konvenzjoni b'mod sodisfaċenti u b'mod l-aktar effettiv. Għal kull problema li nqalgħet mill-bidu tad-dħul fis-seħħ tal-Konvenzjoni, għandu jkun skond il-Kumitat li jagħmel proposti tekniċi lill-Kumitat sabiex jitjiebu l-kontrollii s-sigurtá, u l-koperazzjoni ġudizzjarja, inkluż l-estradizzjoni.Il-Kumitat għandu jikkontrolla wkoll jekk ir-rakkomandazzjonijiet u l-osservazzjonijiet li ngħataw mill-kumitati li jżuru lill-fruntieri esterni ħaru azzjoni fuqhom u li b'hekk in-nuqqasijiet fis-sigurtà ġew solvuti. Il-Kumitat għandu jkollu l-kompitu li jsegwi l-problemi sottolineati fir-rapport annwali dwar is-sitwazzjoni mal-fruntieri esterni ta' l-Istati li japplikaw il-Konvenzjoni.Finalment, il-Kumitat għandu jwettaq id-dmirijiet tiegħu b'mod flessibbli u oġġettiv, b'koperazzjoni ma' l-awtoritajiet kompetenti u b'mod konformi mar-regoli legali u etiċi applikabbli fuq livell nazzjonali, u b'hekk jippruvaw jilħqu l-għanijiet komuni tat-titjib tas-sigurtà u billi jikkunsidraw l-interessi ta' l-Istati l-oħra li japplikaw il-Konvenzjoni.2. L-OQSMA LI GĦANDHOM JIĠU KOPERTIGħal dawk l-Istati li diġà japplikaw il-Konvenzjoni, il-Kumitat għandu jingħata ambiti aktar wiesgħa minn dak tal-kumitat li jżuru, iżda għandu jkompli jiffoka fuq l-aspetti prattiċi. L-oqsma li ġejjin, li jestendu ma' l-acquis kollhu ta' Schengen, jistgħu jkollhom evalwazzjoni u allura għandhom jiġu ikkunsidrati:- kontrolli tal-fruntieri esterni u s-sorveljanza,- koperazzjoni tal-puliżija fir-reġjuni tal-fruntieri ta' l-Istati li digà japplikaw il-Konvenzjoni,- is-Sistema ta' Informazzjoni ta' Schengen,- il-kondizzjonijiet għall-ħruġ tal-visas ta' Schengen (partikolarment l-arranġamenti li jirregolaw il-konsultazzjonijiet minn qabel ta' l-Istati Msieħba dwar nazzjonalitajiet sensittivi).- miżuri mmirati għat-twaqqif tal-qagħda ta' l-aljeni misjubin illegalment fit-territorju,- assistenza bejniethom f'kwistjonijiet kriminali, inkluż l-estradizzjoni.Li ġej għandu jkun ta' prijorità:(a) Kontrolli tal-fruntieri esterni u s-sorveljanza,- disposizzjonijiet għat-twettiq ta' kontrolli fil-punti awtorizzati mal-fruntieri esterni u fl-arji tal-fruntieri,- miżuri tekniċi disponibbli mal-fruntieri esterni, partikolarment dawk għas-sejbien ta' dokumenti falsifikati,- deċiżjoni dwar jekk il-livelli ta' l-impjegati humiex adegwati għall-fruntiera partikolari meta jżuruha,- kontrolli tal-fruntierri esterni u s-sorveljanza, flimkien ma' ronda mobbli kif ukoll sistemi u metodi ta' sorveljanza stazzjonarja.- it-taħriġ ta' l-uffiċjali, inter alia, fis-sejbien ta' dokumenti falsifikati,- miżuri li ttieħdu mal-fruntieri esterni viżitati fil-ġlieda kontra l-immigrazzjoni illegali u l-kriminalità in ġenerali,- miżuri li ittieħdu kontra individwi li ma ngħatawx il-permezz li jidħlu mal-fruntiera jew individwi li huma fuq territorju ta' Schengen illegalment,- il-miżuri użati fil-ġlieda kontra n-netwerks ta' immigrazzjoni illegali,- forom eżistenti ta' koperazzjoni ma' Stat(i) viċin(i),- organizzazzjoni amministrattiva tas-servizz(i) responsabbli mill-ġlieda kontra l-immigrazzjoni illegali u l-kordinament bejn dawn is-servizzi fuq livell nazzjonali u lokali,- l-użu tas-SIS fuq il-postijiet mal-fruntieri.(b) Koperazzjoni tal-pulizija fit-territorji tal-fruntieri ta' l-Istati li digà japplikaw il-Konvenzjoni,- l-eżistenza ta' ftehim bilaterali,- it-tħaddim tad-dritt għall-insegwiment u s-sorveljanza,- l-organizzazzjoni tal-koperazzjoni dwar il-qsim tal-fruntieri,- koperazzjoni diretta bejn is-servizzi,- it-tagħmir u l-impjegati mħaddma fit-territorju tal-fruntiera għal raġunijiet ta' sigurtà,- koperazzjoni li tinvolvi uffiċjali ta' koperazzjoni.(ċ) Is-Sistema ta' Informazzjoni ta' Schengen,- trasferiment mill-kompjuter lis-SIS mis-sistemi nazzjonali,- id-disponibbiltà teknika ta' l-N.SIS u l-Bureaux tas-Sirene,- aċċess ta' l-utenti ta' l-aħħar għall-informazzjoni tal-SIS,- kondizzjonijiet għat-tħassir tat-twissijiet skaduti,- l-esplojtazzjoni tal-possibiltajiet differenti fir-rigward ta' twisssijiet,- il-kapaċità tal-ħidma tal-Bureaux tas-Sirene: ħinijiet għar-risposta eċċ.(d) Kondizzjonijiet għall-ħruġ tal-visas ta' Schengen- disposizzjonijiet għall-konsultazzjoni qabel il-ħruġ tal-visas, kif imniżżlin fl-Annes 5B ta' l-Istruzzjonijiet Konsulari Komuni,- disposizzjonijiet għall-konsultazzjoni ta' l-SIS qabel il-ħruġ tal-visas ta' Schengen,- VLTV maħruġa: kwantità, gruppi fissi, raġunijiet,- disposizzjonijiet għall-ġbir tat-tikketti ta' Schengen u kondizzjonijiet ta' magazinaġġ.III. PRINĊIPJI LI JIGGVERNAW IL-KUMITAT PERMANENTIKomposizzjoni tal-Kumitat PermanentiIl-Kumitat għandu jkun korp permanenti. Għandu jkun kompost minn rappreżentant wieħed b'posizzjoni għolja minn kull Stat Firmatarju għall-Konvenzjoni jew għall-Ftehim ta' Koperazzjoni. (Dan ir-rappreżentant b'posizzjoni għolja jista' jkun akkompanjat) Il-Kumitat Permanenti għandu jkun megħjun mis-Segretarjat b'konnessjoni mal-laqgħat u l-kompiti varji tiegħu.Il-Kumitat Permanenti għandu jżur il-pajjiżi kollha, b'sekwenza u f'intevalli determinati mill-Kumitat Eżekuttiv.Għat-twettiq tal-kompiti tagħhom, il-membri permanenti jkunu jistgħu jsejħu l-Istati ta' Schengen biex jinnominaw esperti temporanji f'kull qasam ta' kompetenza tal-Kumitat, partikolarment għar-raġunijiet ta' twettiq ta' l-inkarigi fil-pajjiżi, b'mod konformi ma' l-arranġamenti definiti mill-membri permanenti. Ċerti inkarigi fejn jidħlu l-esperti jistgħu jitwettqu b'mod konġunt jew jistgħu jiffokaw fuq qasam wieħed biss. Kull Stat għandu jkollu d-dritt li jinnomina espert biex jwettaq inkarigi fil-qafas tal-Kumitat Permanenti. Il-Kumitat Permanenti għandu madankollu, jipprova jżomm is-sħubija tal-membri tad-delegazzjoni f'livell li huwa kompatibbli mal-limiti tekniċi ta' l-inkarigi.Fejn hemm ħafna żjarat li qegħdin isiru fl-istess ħin minn gruppi ta' esperti li jispeċjalizzaw f'kull wieħed mill-oqsma speċifiċi, għandha ssir laqgħa ta' kordinazzjoni ta' l-esperti flimkien qabel it-tmiem taż-żjara.L-esperti għandhom ikollhom il-kwalifiki neċessarji u, ġeneralment, huwa mixtieq li jiġu nnominati kull darba l-istess esperti.Il-Kummissjoni Ewropea għandha tipparteċipa bħala osservatur fix-xogħol tal-Kumitat Permanenti u fl-attivitiajiet tal-gruppi tax-xogħol li jaħdmu għall-Kumitat, għall-Grupp Ċentrali u għal l-Kumitat Eżekuttiv.Awtorità ta' Superviżjoni KonġuntaIl-Kumitat Konġunt għandu jwettaq il-kompiti tiegħu mingħajr preġudizzju għall-poteri ta' l-Awtorità tas-Superviżjoni Konġunta. Il-Kumitat għandu jkun awtorizzat li jikkonsulta l-Awtorità fl-oqsma li huma fil-kompetenza tiegħu.Il-postijiet li għandhom jiġu viżitati.Il-Kumitat Konġunt għandu, flimkien mal-gruppi tax-xogħol rispettivi, jagħżlu l-postijiet li għandhom iżuru u l-informazzjoni li għandha tinġabar skond il-każ.Arranġamenti dwar l-ilsnaId-dettalji ta' l-arranġamenti dwar l-ilsna li għandhom jintużaw matul iż-żjajjar għandhom ikunu determinati għal kull żjara.It-tħaffif ta' l-attivitajiet tal-KumitatL-awtoritajiet ta' l-Istati viżitata għandhom jiżguraw li l-awtoritajiet tagħhom jagħtu lill-Kumitati l-koperazzjoni u l-għajnuna meħtieġa sabiex iwettqu l-inkarigi tagħhom tajjeb. L-Istati viżitata għandhom jipprovdu lill-Kumitat bl-informazzjoni rilevanti dwar il-postijiet li għandhom iżuru u l-istatistika kollha ta' użu, fattwali, analitika jew informazzjoni oħra (f'wieħed mill-ilsna uffiċjali ta' Schengen) mill-inqas xahar qabel iż-żjara tibda.Il-ħlas lura tal-vjaġġ u l-ispejjeż ta' l-akkomodazzjoni li jkunu ħallsu matul iż-żjaraL-ispejjeż tal-vjaġġ u ta' l-akkomodazzjoni għandhom jitħallsu mill-Membri tal-Kumitat jew l-esperti tagħhom. L-Istat ospitanti għandu jħallas l-ispejjeż tas-support loġistiku fuq il-post.L-abbozz tar-rapportIr-rapport għandu jinkiteb fuq il-bażi ta' mudell standard imniżżel mill-Kumitat Permanenti wara konsultazzjoni mal-gruppi tax-xogħol kompetenti. Dan il-mudell jista' jkun aġġustat skond il-bżonnijiet u ċ-ċirkostanzi.Abbozz preliminarju tar-rapport għandu jinkiteb mill-Presidenza u sottomess lill-gruppi ta' l-esperti, li għandhom jiftehmu kif għandu jinkiteb ir-rapport. Ir-rappreżentant ta' l-Istat ospitanti għandu jkollu stat ta' osservatur f'dan il-grupp. Malli dan ir-rapport jinkiteb mill-esperti, għandu jiġi sottomess lill-Istat ospitanti, li jista' jikteb opinjoni. Ir-rapport u l-opinjonijiet għandhom jiġu sottomessi lill-Kumitat Permanenti, li għandu jipprova jsib ftehim bejn iż-żewġ dokumenti. Fuq dawk il-punti li jibqgħu bla ftehim, il-Kumitat għandu jniżżel il-posizzjoni tal-Partijiet kollha.Ir-rapporti għandhom jindikaw b'mod ċar l-oqsma kollha fejn ntlaħqu l-għanijiet u dawk fejn ma kinux, flimkien ma' proposti konkreti għall-miżuri li għandhom jittieħdu bl-għan li jsolvu jew itejbu s-sitwazzjoni. Ir-responsabbiltà għall-adozzjoni tad-deċiżjoni finali għandha tkun f'kull każ f'idejn il-Kumitat Eżekuttiv.KunfidenzjalitàIl-membri tal-Kumitat u l-esperti għandhom iżommu bħala kunfidenzjali l-informazzjoni li jirċevu matul it-twettiq tad-dmirijiet tagħhom. Ir-rapport miktub permezz ta' din id-Deċiżjoni għandhom jitħarsu bħala kunfidenzjali.Königswinter, is-16 ta' Settembru 1998.Il-PresidentM. Kanther--------------------------------------------------


title: 2014/911/UE: Deċiżjoni tal-Kunsill tal- 4 ta' Diċembru 2014 dwar it-tnedija ta' skambju awtomatizzat ta' data fir-rigward ta' data dattiloskopika fil-Latvja

text:
               17.12.2014

               MT

               Il-Ġurnal Uffiċjali tal-Unjoni Ewropea

               L 360/28

         DEĊIŻJONI TAL-KUNSILL
   tal-4 ta' Diċembru 2014
   dwar it-tnedija ta' skambju awtomatizzat ta' data fir-rigward ta' data dattiloskopika fil-Latvja

      (2014/911/UE)

   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2008/615/ĠAI tat-23 ta' Ġunju 2008 dwar it-titjib tal-koperazzjoni transkonfinali, b'mod partikolari fil-ġlieda kontra t-terroriżmu u l-kriminalità transkonfinali (1), b'mod partikolari l-Artikolu 25 tagħha,
   Wara li kkunsidra d-Deċiżjoni tal-Kunsill 2008/616/ĠAI tat-23 ta' Ġunju 2008 dwar l-implimentazzjoni tad-Deċiżjoni 2008/615/ĠAI dwar it-titjib tal-koperazzjoni transkonfinali, b'mod partikolari fil-ġlieda kontra t-terroriżmu u l-kriminalità transkonfinali (2), b'mod partikolari l-Artikolu 20 u l-Kapitolu 4 tal-Anness tagħha,
   Billi:

               (1)

               Taħt il-Protokoll dwar id-Dispożizzjonijiet Transitorji anness mat-Trattat dwar l-Unjoni Ewropea, mat-Trattat dwar il-Funzjonament tal-Unjoni Ewropea u mat-Trattat li jistabbilixxi l-Komunità Ewropea tal-Enerġija Atomika, l-effetti ġuridiċi tal-atti tal-istituzzjonijiet, korpi, uffiċċji u aġenziji tal-Unjoni adottati qabel id-dħul fis-seħħ tat-Trattat ta' Lisbona huma ppreservati sa meta dawk l-atti jiġu mħassra, annullati jew emendati fl-implimentazzjoni tat-Trattati.

               (2)

               Konsegwentement, l-Artikolu 25 tad-Deċiżjoni 2008/615/ĠAI huwa applikabbli u l-Kunsill irid jiddeċiedi unanimament jekk l-Istati Membri implimentawx id-dispożizzjonijiet tal-Kapitolu 6 ta' dik id-Deċiżjoni.

               (3)

               L-Artikolu 20 tad-Deċiżjoni 2008/616/ĠAI jipprovdi li d-deċiżjonijiet imsemmija fl-Artikolu 25(2) tad-Deċiżjoni 2008/615/ĠAI għandhom jittieħdu abbażi ta' rapport ta' evalwazzjoni bbażat fuq kwestjonarju. Fir-rigward tal-iskambju awtomatizzat ta' data f'konformità mal-Kapitolu 2 tad-Deċiżjoni 2008/615/ĠAI, ir-rapport ta' evalwazzjoni għandu jiġi bbażat fuq żjara ta' evalwazzjoni u prova pilota.

               (4)

               Taħt il-punt 1.1 tal-Kapitolu 4 tal-Anness tad-Deċiżjoni 2008/616/ĠAI, il-kwestjonarju mfassal mill-Grupp ta' Ħidma rilevanti tal-Kunsill jikkonċerna kull wieħed mill-iskambji awtomatizzati ta' data u għandu jintwieġeb minn Stat Membru hekk kif huwa jemmen li huwa jissodisfa l-prerekwiżiti għall-kondiviżjoni tad-data fil-kategorija rilevanti ta' data.

               (5)

               Il-Latvja lestiet il-kwestjonarju dwar il-protezzjoni tad-data u l-kwestjonarju dwar l-iskambju ta' data dattiloskopika.

               (6)

               Saret b'suċċess prova pilota mil-Latvja mal-Awstrija.

               (7)

               Saret żjara ta' evalwazzjoni fil-Latvja u sar rapport dwar iż-żjara ta' evalwazzjoni mill-iskwadra ta' evalwazzjoni Awstrijaka li ntbagħat lill-Grupp ta' Ħidma rilevanti tal-Kunsill.

               (8)

               Ġie ppreżentat lill-Kunsill rapport ta' evalwazzjoni ġenerali, li jagħti sintesi tar-riżultati tal-kwestjonarju, taż-żjara ta' evalwazzjoni u tal-prova pilota fir-rigward tal-iskambju ta' data dattiloskopika,

         ADOTTA DIN ID-DEĊIŻJONI:
   Artikolu 1
   Għall-finijiet ta' tiftix awtomatizzat ta' data dattiloskopika, il-Latvja implimentat b'mod sħiħ id-dispożizzjonijiet ġenerali dwar il-protezzjoni tad-data tal-Kapitolu 6 tad-Deċiżjoni 2008/615/ĠAI u hija intitolata li tirċievi u tipprovdi data personali taħt l-Artikolu 9 ta' dik id-Deċiżjoni mill-jum tad-dħul fis-seħħ ta' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-4 ta' Diċembru 2014.

            Għall-Kunsill

            Il-President

         A. ORLANDO

      (1)  ĠU L 210, 6.8.2008, p. 1.

      (2)  ĠU L 210, 6.8.2008, p. 12.


title: Deċiżjoni tal-Kunsill tat- 18 ta’ Diċembru 2006 li temenda r-Regoli ta' Proċedura tal-Qorti tal-Ġustizzja tal-Komunitajiet Ewropej fir-rigward tar-reġim lingwistiku

text:
                  29.12.2006

                  MT

                  Il-Ġurnal Uffiċjali ta’ l-Unjoni Ewropea

                  44

         DEĊIŻJONI TAL-KUNSILL
         tat-18 ta’ Diċembru 2006
         li temenda r-Regoli ta' Proċedura tal-Qorti tal-Ġustizzja tal-Komunitajiet Ewropej fir-rigward tar-reġim lingwistiku
         (2006/955/KE, Euratom)
         IL-KUNSILL TA' L-UNJONI EWROPEA,
         Wara li kkunsidra l-Artikolu 64 tal-Protokoll dwar l-Istatut tal-Qorti tal-Ġustizzja,
         Konformement mal-proċedura prevista fit-tieni paragrafu ta' l-Artikolu 245 tat-Trattat li jistabbilixxi l-Komunità Ewropea u fit-tieni paragrafu ta' l-Artikolu 160 tat-Trattat li jistabbilixxi l-Komunità Ewropea għall-Enerġija Atomika,
         Wara li kkunsidra t-talba tal-Qorti tal-Ġustizzja,
         Wara li kkunsidra l-opinjoni tal-Kummissjoni tat-12 ta' Diċembru 2006,
         Wara li kkunsidra l-opinjoni tal-Parlament Ewropew tat-13 ta’ Diċembru 2006,
         Billi bl-adeżjoni tar-Repubblika tal-Bulgarija u tar-Repubblika tar-Rumanija, il-Bulgaru u r-Rumen ser isiru lingwi uffiċjali ta' l-Unjoni Ewropea u jkun xieraq li dawn il-lingwi jiġu inklużi fost il-lingwi proċedurali stabbiliti mir-Regoli tal-Proċedura,
         IDDEĊIEDA KIF ĠEJ:

            L-Ewwel Artikolu
            Ir-Regoli ta' Proċedura tal-Qorti tal-Ġustizzja tal-Komunitajiet Ewropej tad-19 ta' Ġunju 1991 (ĠU L 176, ta' l-4.7.1991, p.7. Rettifika fil-ĠU L 383, tad-29.12.1992, p. 117), hekk kif emendati fil-21 ta’ Frar 1995 (ĠU L 44, tat-28.2.1995, p. 61), fil-11 ta’ Marzu 1997 (ĠU L 103, tad-19.4.1997, p. 1. Rettifika fil-ĠU L 351, tat-23.12.1997, p. 72), fis-16 ta’ Mejju 2000, (ĠU L 122, ta' l-24.5.2000, p. 43), fit-28 ta’ Novembru 2000 (ĠU L 322, tad-19.12.2000, p. 1), fit-3 ta’April 2001 (ĠU L 119, tas-27.4.2001, p.1), fis-17 ta’ Settembru 2002 (ĠU L 272, ta' l-10.10.2002,p. 24. Rettifika fil-ĠU L 281, tad-19.10.2002. p. 24), fit-8 ta’April 2003 (ĠU L 147, ta' l-14.6.2003, p. 17), fid-19 ta' April 2004 (ĠU L 132, tad-29.4.2004, p.2), fl-20 ta' April 2004 (ĠU L 127, tad-29.4.2004, p. 107), fit-12 ta' Lulju 2005 (ĠU L 203, ta' l-4.8.2005. p. 19) u fit-18 ta' Ottubru 2005 (ĠU L 288, tad-29.10.2005, p. 51), huma b'dan emendati kif ġej:
            l-Artikolu 29 (1) għandu jiġi sostitwit bit-test segwenti:

                  “1.   Il-lingwi tal-kawża huma l-Bulgaru, iċ-Ċek, id-Daniż, l-Eston, il-Finlandiż, il-Franċiż, il-Ġermaniż, il-Grieg, l-Ingliż, l-Irlandiż, il-Latvjan, il-Litwan, il-Malti, l-Olandiż, il-Pollakk, il-Portugiż, ir-Rumen, is-Slovakk, is-Sloven, l-Ispanjol, it-Taljan, l-Ungeriż u l-Iżvediż.”.

            It-tieni Artikolu
            Din id-Deċiżjoni għandha tidħol fis-seħħ mad-dħul fis-seħħ tat-Trattat dwar l-Adeżjoni tar-Repubblika tal-Bulgarija u tar-Rumanija ma' l-Unjoni Ewropea.

            It-testi tar-Regoli tal-Proċedura tal-Qorti fil-lingwa Bulgara u fil-lingwa Rumena jiġu adottati wara d-dħul fis-seħħ tat-Trattat previst fil-paragrafu preċedenti.
            Magħmul fi Brussell, nhar it-18 ta’ Diċembru 2006.

                  Għall-Kunsill

                  Il-President

               J.-E. ENESTAM


title: Deċiżjoni tal-Kunsill tat- 18 ta’ Mejju 2010 li taħtar il-membri u l-membri supplenti tal-Bord ta' Tmexxija tal-Istitut Ewropew għall-Ugwaljanza bejn is-Sessi

text:
               27.5.2010

               MT

               Il-Ġurnal Uffiċjali tal-Unjoni Ewropea

               C 137/22

         DEĊIŻJONI TAL-KUNSILL
   tat-18 ta’ Mejju 2010
   li taħtar il-membri u l-membri supplenti tal-Bord ta' Tmexxija tal-Istitut Ewropew għall-Ugwaljanza bejn is-Sessi
   2010/C 137/08
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KE) Nru 1922/2006 tal-20 ta' Diċembru 2006 li jistabbilixxi Istitut Ewropew għall-Ugwaljanza bejn is-Sessi (1), u b'mod partikolari l-Artikolu 10 tiegħu;
   Billi:

               (1)

               L-Artikolu 10 tar-Regolament (KE) Nru 1922/2006 jipprevedi, inter alia, li l-Kunsill għandu jaħtar 18-il membru, kif ukoll il-membri supplenti tal-Bord ta' Tmexxija tal-Istitut Ewropew għall-Ugwaljanza bejn is-Sessi għal perijodu ta' tliet snin.

               (2)

               Tmintax-il Stat Membru (il-Belġju, il-Bulgarija, ir-Repubblika Ċeka, il-Ġermanja, l-Estonja, Spanja, Franza, l-Ungerija, Malta, l-Olanda, l-Awstrija, il-Portugall, ir-Rumanija, is-Slovenja, is-Slovakkja, il-Finlandja, l-Iżvezja u r-Renju Unit) huma mistennija jinnominaw il-membri u l-membri supplenti għall-perijodu mill-1 ta' Ġunju 2010 sal-31 ta' Mejju 2013.

               (3)

               Il-Gvernijiet tal-Istati Membri kollha msemmijin hawn fuq, ippreżentaw il-lista ta' kandidati lill-Kunsill,

         ADOTTA DIN ID-DEĊIŻJONI:
   Artikolu 1
   Dawn li ġejjin huma b'dan maħtura membri u membri supplenti tal-Bord ta' Tmexxija tal-Istitut Ewropew għall-Ugwaljanza bejn is-Sessi għall-perijodu mill-1 ta' Ġunju 2010 sal-31 ta' Mejju 2013:

      RAPPREŻENTANTI TAL-GVERN

               Pajjiż

               Membri

               Supplenti

               Belġju

               Is-Sur Michel PASTEEL

               Is-Sinjura Annemie PERNOT

               Bulgarija

               Is-Sinjura Tatyana Spassova KMETOVA

               Is-Sinjura Petia Mihaylova MOEVA

               Repubblika Ċeka

               Is-Sinjura Andrea BARŠOVÁ

               Is-Sur Czeslaw WALEK

               Ġermanja

               Is-Sinjura Eva Maria WELSKOP-DEFFAA

               Is-Sinjura Renate AUGSTEIN

               Estonja

               Is-Sinjura Käthlin SANDER

               Is-Sur Christian VESKE

               Spanja

               Is-Sinjura Enriqueta CHICANO JÁVEGA

               Is-Sinjura Cecilia PAYNO DE ORIVE

               Franza

               Is-Sinjura Elisabeth TOMÉ-GERTHEINRICHS

               Is-Sinjura Françoise VILAIN

               Ungerija

               Is-Sinjura Zsuzsa SEBESTYÉN

               Is-Sinjura Katalin KISSNÉ BENCZE

               Malta

               Is-Sinjura Therese BUGEJA

               Is-Sinjura Therese SPITERI

               Pajjiżi l-Baxxi

               Is-Sinjura Carlien SCHEELE

               Is-Sur Ferdi LICHER

               Awstrija

               Is-Sinjura Vera JAUK

               Is-Sur Dietmar HILLBRAND

               Portugall

               Is-Sinjura Sara FALCÃO CASACA

               Is-Sur Pedro DELGADO ALVES

               Rumanija

               Is-Sur Florin-Marian NEGREA

               Is-Sinjura Andra Cristina CROITORU

               Slovenja

               Is-Sur Roman KUHAR

               Is-Sinjura Maruša GORTNAR

               Slovakkja

               Is-Sinjura Martina JANÍKOVÁ

               Is-Sinjura Jana STANKOVÁ

               Finlandja

               Is-Sinjura Tarja HEINILÄ-HANNIKAINEN

               Is-Sinjura Riitta MARTIKAINEN

               Żvezja

               Is-Sinjura Helén LUNDKVIST

               Is-Sur Lars WITTENMARK

               Renju Unit

               Is-Sinjura Helene REARDON-BOND

               Is-Sinjura Celia REED

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-18 ta’ Mejju 2010.

            Għall-Kunsill

            Il-President

         E. SALGADO

      (1)  ĠU L 403, 30.12.2006, p. 9.